Тошкентда Россия тиббиёт университети филиали очилади - 01.07.2021, Sputnik Ўзбекистон\nТошкентда Россия таълим стандартларига мувофиқ рус тилида дарс ўтиладиган тиббиёт университети филиали очилди. 01.07.2021, Sputnik Ўзбекистон\nТОШКЕНТ, 30 июн – Sputnik. Келгуси ўқув йилидан бошлаб Тошкентда Н.И.Пирогов номидаги Россия миллий тадқиқот тиббиёт университетининг филиали очилади. Бу ҳақида 28 июнь куни имзоланган президент қарорида айтиб ўтилган. Эслатиб ўтамиз, Ўзбекистонда Пирогов номидаги Россия МТТУнинг филиалини очиш ҳақида май ойининг охирида Россия соғлиқни сақлаш вазири Михаил Мурашко бошчилигидаги делегация ташрифи давомида келишиб олинган эди.\nроссия, тиббиёт муассаси\n18:36 01.07.2021 (янгиланди: 18:37 01.07.2021)\n© Sputnik / Юрий АртамоновПамятник основоположнику военно-полевой хирургии Николаю Ивановичу Пирогову в Москве\nТошкентда Россия таълим стандартларига мувофиқ рус тилида дарс ўтиладиган тиббиёт университети филиали очилди.\nТОШКЕНТ, 30 июн – Sputnik. Келгуси ўқув йилидан бошлаб Тошкентда Н.И.Пирогов номидаги Россия миллий тадқиқот тиббиёт университетининг филиали очилади. Бу ҳақида 28 июнь куни имзоланган президент қарорида айтиб ўтилган.\nФилиал таълим фаолиятини 2022/2023 ўқув йилидан бошлайди;\nТаълим Россия стандартларига мувофиқ, рус тилида олиб борилади;\nЎқув дастури Пирогов номидаги РМТТУ томонидан тасдиқланади;\nФилиал битирувичларига Ўзбекистон олий таълими намунасидаги диплом берилади;\nФилиал Тошкент шаҳри, Яшнобод тумани, Махтумқули кўчаси, 103-уй манзилида жойлашган Тошкент тиббиёт академиясининг кўп тармоқли клиникаси бино ва иншоотларига текин фойдаланиш ҳуқуқи асосида жойлаштирилади;\nҚабул параметрлари Васийлик кенгаши томонидан мавжуд талаб асосида шакллантирилади;\nФилиал битирувчилари давлат тиббий муассасаларида камида 5 йил ишлаш шарти билан ишга тақсимланади;\nФилиалга ўқишга қабул қилинадиган талабалардан 40 % - грант асосида ўқитилади;\n2021-2022 ўқув йилида ССВ таклифга биноан “Эл-юрт умиди” жамғармаси ҳисобида 35 нафар ўзбекистонлик талабалар грант асосида Россиядаги Пирогов номидаги РМТТУда ординатура дастурлари бўйича ўқитилади;\nЭслатиб ўтамиз, Ўзбекистонда Пирогов номидаги Россия МТТУнинг филиалини очиш ҳақида май ойининг охирида Россия соғлиқни сақлаш вазири Михаил Мурашко бошчилигидаги делегация ташрифи давомида келишиб олинган эди.


Йилнинг биринчи чорагида Россиядан Ўзбекистонга қанча пул жўнатилгани маълум\nЙилнинг биринчи чорагида Россиядан Ўзбекистонга қанча...\n19.06.2018 16:33 0 1885\nЖорий йилнинг биринчи чорагида жисмоний шахслар Россиядан Ўзбекистонга 726 миллион АҚШ доллари миқдорида пул жўнатган. Бу ўтган йилнинг шу даврига нисбатан 17 фоиз кўп. Бу ҳақда «CA-news» хабар бермоқда.\nБу ҳақдаги маълумотлар Россия марказий банкининг расмий сайти — «www.cbr.ru» сайтига жойлаштирилган.\nИккинчи ўрин Тожикистонга (487 миллион доллар), учинчи ўрин Қирғизистонга (434 миллион доллар) насиб қилди. Қозоғистонга 143 миллион, Туркманистонга 200 минг доллар пул жўнатилган.\nЭслатиб ўтамиз, 2017 йилда Россиядан Ўзбекистонга 3,9 миллиард, Тожикистонга 2,5 миллиард, Қирғизистонга 2,21 миллиард ва Қозоғистонга 709 миллион доллар жўнатилган.\nроссиядан пут ўтказмалари


Транспортда жой талашишдан жанжал келиб чиқди | IDROK.UZ\nСпиртли ичимлик таъсирида бўлган фуқаро Салим Жўраев “Талимаржон-Қарши” йўналишида ҳаракатланувчи “Дамас”га ўз қишлоқдоши Бибисаида Ваҳобова билан жой талашиш оқибатида урушиб қолади, деб ёзади Kun.uz нашри “Ҳуқуқ” газетасига иқтибос келтирган ҳолда.\nАлкоголь таъсирида бўлган С.Жўраев дастлаб Б.Ваҳобовани ахлоқсизлик ва дилозорликка доир бор сўзлар билан ҳақоратлайди. Сўнгра унга ташланиб, уриб, оёқлари билан тепиб жароҳатлайди. Натижада Бибисаида тан жароҳати олиб, шифохонада даволанишга мажбур бўлди.\nҚонунбузар бегуноҳ бир инсонга етказган моддий зарари учун 300 минг сўм жарима тўлади.\nЖиноят ишлари бўйича Нишон туман суди ушбу ишни кўриб чиқиб, унга нисбатан ойлик иш ҳақиннинг 15 фоизини давлат даромади ҳисобига ушлаб қоган ҳолда, 1 йил муддатга ахлоқ тузатиш жазоси тайинлади.


09:53 09 Июл 2020\n18:05 01.12.2019 (Янгиланган 11:37 02.12.2019) Ҳавола олиш\nЎтказилган тадқиқот натижалари ўта ёғли таомларни истеъмол қилиш простата саратонига олиб келишини кўрсатди.\nТОШКЕНТ, 1 дек - Sputnik. Канаданинг Монреаль шаҳридаги Макгилл университети соғлиқни сақлаш маркази мутахассислари таркибида жуда кўп ёғ бўлган таомни истеъмол қилиш ва простата бези ўртасидаги боғлиқликни аниқлашди. Бу ҳақда MedicalXpress портали хабар қилди.\nОлимлар иш пайтида тўғри овқатланиш ҳақида тавсиялар беришди\nОлимлар 319 кишининг овқат рационини ўрганиб, инсон парҳези ва саратон пайдо бўлиши ва ривожланишига сабаб бўлувчи онкогенлар орасида боғлиқлик борлигини аниқлашган.\nХусусан, кўп ёғли овқат истеъмол қилувчи кишиларда MYC номли онкогенлар пайдо бўлиши ва уларда ёғ истеъмол қилмайдиган кишиларга қараганда простата бези саратонидан вафот этиш ҳолатлари 4 баравар юқори эканлигини аниқлашган.\nМаълум бўлишича, ёғли овқат истеъмол қилиш оқибатида онкогенлар соғлом ҳужайралар хусусиятини ўзгартириб, уларни тўхтовсиз кўпаювчи саратон ҳужайраларига айлантирар ва оқибатда инсон ўлимига олиб келиш эҳтимоли ошар экан.\nМол ёғининг таомдаги ҳиссасини камайтириш касалликни дастлабки босқичидаги ривожланиш суръатини пасайтириши мумкин. Тадқиқот муаллифларининг сўзларига кўра, келажакда унинг натижалари простата саратонига чалинганлар учун махсус парҳезни тузишда ёрдам бериши мумкин.\nёғли таомлар, саломатлик, Канада


Холанд: Бу хабарга ишонманглар!\n26 июнь, 2021, 18:50\nУ туҳматга қолдими?\nЯқинда Грециянинг Sportime.gr сайти норвегиялик ҳужумчи Эрлинг Холанд ушбу мамлакатдаги Миконос оролида дўстлари билан кечки овқатга 500 минг евро сарфлагани ва автомобиль ижараси учун 30 минг евро тўлагани, ярим миллион евролик сумма атиги 5-6 соат ичида харжлангани ҳақида хабар тарқатди. Бу катта шов-шувларга сабаб бўлди.\nХоланд ижтимоий тармоқлардаги саҳифаси орқали вазиятга баҳо берди.\n- Менимча, улар биринчи овқат ҳақида ёзишни ҳам унитиб қўйишган. Ҳаммаси ёлғон, - деб ёзди Эрлинг Холанд.\nХоланд бугунги куннинг энг зўр ҳужумчиларидан ҳисобланади. Европанинг аксарият гранд клублари уни олиша ҳаракат қилмоқда. Норвегиялик ҳужумчининг ўзи Дортмундни тарк этишга шошилмаяпти.


кўрсатади. Бир оз вақт аввал сайтимизда Қашқадарё вилояти, Китоб тумани марказида кесилаётган чинор ва бошқа дарахтлар хусусида танқидий ... ҳокими Зафар Рўзиев ҳам «Xabar.uz» билан суҳбатда вилоятда, хусусан Китоб туманида бирорта дарахт кесилмаслигини таъкидлаган эди. Фото:«Xabar.uz» Фото:«Xabar.uz» Аввал ...\nКитоб шаҳридаги новвойхонада газ баллони портлади, бир киши ҳалок бўлди\n19 август куни соат 14:00 атрофида Қашқадарё вилояти, Китоб шаҳрида жойлашган новвойхоналардан бирида газ баллони портлаган.\nсоя-салқинда, кондиционер тагида жон сақламоқда... Шундоқ вақтда Китоб тумани бозорига зарур юмуш билан отланганларнинг жонига тўзим берсин. ... тобора улар томон яқинлашиб келмоқда... Фото:«Xabar.uz» Китоб тумани Қашқадарё вилоятидаги энг иқлими мўътадил жойлардан. Туманда ...\nтагида ҳақиқат кўриниб турган гаплардан биридир. Қашқадарё вилояти, Китоб туманида улғайганман. Ёшлигимизда баҳор чоғи мактабда тоғларга саёҳат ... катта зарба берилади. Аҳоли нима дейди? Ориф Пардаев, Китоб туманидаги 50-мактаб директори: - Тоққа чиқдим-у юрагим эзилди. Афсуски, ...


Маҳмуд Муродов Disgusting Men нашрига “Дота 2” ўйнаши ҳақида айтиб берди – O'zbekiston milliy paralimpiya assotsiatsiyasi\nМаҳмуд Муродов Disgusting Men нашрига “Дота 2” ўйнаши ҳақида айтиб берди\nUFCдаги илк ўзбекистонлик жангчи Маҳмуд Муродов “Dota 2” ўйинига бўлган қизиқиши ҳақида гапириб берди.\n“Карантин жорий қилинганида мен ўйин учун махсус ноутбук сотиб олдим. Айтганча, яқинда янги компьютерга буюртма бердим. Кунига камида 2-3 соат “Dota” ўйнайман. Карантин даврида камида 200 соатимни шу ўйинга сарфладим.\n“Dota”да битта жамоага қўшилиб олганман. Улар учун ўйнаганимга катта пул тўлашади – ойига 3, 5 минг евро. Турнирларда иштирок этмайман, шунчаки, уларнинг жамоаси номидан ўйнайман. Йил якунига қадар шартномам бор ва улар янги битим имзолашимни исташмоқда.\nЖамоанинг номи “Entropiq”, улар Чехиядаги энг кучлилардан бири. Орасида “бузиқлари” ҳам бор. Уларга “сўкинманг, мени ёшим 30 дан ошган,” – деб айтаман.\nЯқинда, улар мендан нима иш қилишимни сўрашди. Аввалига, UFC жангчиси эканлигимни айтганимда ишонишмади. Instagram саҳифамни кўришни тавсия этдим. “Болалар қаранг! Бу ҳақиқатдан ҳам UFC жангчиси экан,” – деб ҳайратланиб қолишди. Ҳа, шунақаси ҳам бўлиб туради. Шундан сўнг, улар менга “ака ўйнаймизми, ака ўйнаймизми,” – деб кўп ёзадиган бўлиб қолишди,” – деди Муродов.\nCoca Cola Суперлига. 22-турда ишлайдиган ҳакамлар эълон қилинди


Актёр Морган Фриман Ҳиллари Клинтон номзодини қўллаб-қувватлашини айтди\n09:49 / 20.02.2016\nАҚШлик таниқли актёр Морган Фриман Ҳиллари Клинтоннинг АҚШ президенти лавозимига номзодини қўллаб-қувватлашини маълум қилди. "Оскар" совриндори бўлган актёр бу ҳақда CNN телеканали эфирида айтиб ўтди.\nАктёр Клинтонни ишонч билидиришга муносиб номзод эканлигини ва уни мамлакат президенти сифатида кўришни исташини айтди. Фриманнинг айтишича, Клинтоннинг сиёсий рақиблари у ҳақда турли бўҳтон маълумотларни тарқатиб, унинг обрўсини тўкишга уринмоқдалар. "Ўйлайманки, буларнинг барчаси уйдирма, бу бари сиёсий сафсата", деб таъкидлаб ўтди Фриман.\n19 февралда овози АҚШда яхши таниш бўлган актёр Клинтоннинг ташвиқот ролигига овоз берди. Бу роликда Клинтоннинг хайрия фаолияти, Жанубий Каролина штатидаги жамоатчилик ишидаги иштироки, Алабама ва Техас штатларидаги ирқчиликка қарши сайъ-ҳаракатлари ҳақида сўзланган. Сиёсий шарҳловчиларнинг таъкидлашича, бу ролик ва Фриман томонидан ижобий баҳо Клинтонга АҚШнинг этник ва ирқий камчилигига мансуб бўлган сайловчиларнинг қўллаб-қувватлашини олишига ёрдам бериши мумкин.\nКлинтонга бу кўмак айниқса 20 февралда Невада штатида ва 27 февралда Жанубий Каролина штатида АҚШ Демократик партиясининг партия фаоллари йиғилишида жуда асқатиши мумкин. Невадада лотин америкалик сайловчилар, Жанубий Каролинада эса афроамерикалик сайловчилар кўпчиликни ташкил қилади.\nКлинтондан ташқари, сайловолди пойгасида демократлар номидан Вермонт штатидан сенатор Берни Сандерс ҳам иштирок этмоқда. Демократик партиянинг сайловолди қурултойи 2016 йилнинг 25-28 июлида Филадельфия шаҳрида бўлиб ўтиши кутилмоқда. Айнан шу қурултой натижаларига кўра партия номидан президентлик сайловларида иштирок этадиган расмий номзод номи эълон қилинади.


ИЛҲОМ ЮНУСОВ «ДИНАМО»НИНГ АВГУСТ ОЙИДАГИ ЭНГ ЯХШИ ФУТБОЛЧИСИ\n«Динамо» клуби расмий сайтида ўтказилган сўровнома якунларига кўра, мухлислар жамоанинг август ойидаги энг яхши футболчисини аниқлашди.\nИкки ҳафта давом этган сўровнома якунларига биноан, иккинчи даврадан «Динамо» сафига келиб қўшилган самарқандлик тажрибали яримҳимоячи Илҳом Юнусов яққол устунлик билан август ойининг энг яхши футболчиси деб топилган. Унга 94 та овоз (57%) берилган.\nҚайд этиш керакки, Юнусов август ойида ўтказилган чемпионатнинг беш тури давомида «Динамо» сафида барча ўйинда тўлиқ иштирок этиб, 3 та голли пас билан бирга 19-турда «Шўртан» дарвозасига 30 метрдан гол урди.\nОвозларга кўра, кейинги ўринларни 30 (18.2%) овоз билан Андрей Мельничук ҳамда «Шўртан» ва «Локомотив» дарвозасига гол урган Камолиддин Мурзоев 19 та (11.5%) овоз билан банд этган.\nШунингдек, ҳимоячи Артём Филипосян 8 (4.8%), Илдар Маматказин 6 (3.6%), Дилшод Шарофутдинов 5 (3%), Аваз Агалиев 3 (1.8%) сингари футболчилар сўровномадан жой олишди. Расмий сайтдаги овоз бериш жараёнида умумий 165 та овоз берилган.\nЎқилди (марта): 1460. Киритилган сана: 2015-09-08 00:00:00.\nМаксимилиан Фомин ва Алибобо Рахматуллаев


18:38 09.01.2020 (Янгиланган 18:40 09.01.2020)\nБайрамона бепул чипталарни 2020 йилнинг 14 апрелидан бошлаб 12 май санасига қадар расмийлаштириш мумкин. Парвоз 3-12 май оралиқларида амалга ошиши керак. Авиачипта амал қилиш муддати бир ойни ташкил қилади.\nТОШКЕНТ, 9 янв - Sputnik. Улуғ Ватан уруши ветеранлари ва ногиронлари Ғалаба куни нишонланаётган саналарда "Аэрофлот" авиакомпаниясидан бепул авиачипта олишлари мумкин. лучить Бу ҳақда Россия миллий ташувчиси ўз сайтида хабар берган.\nЧипталар РФ, МДҲ мамлакатлари, Болтиқбўйи давлатлари, Грузияда ёки шу давлатларнинг бирида доимий яшовчи Улуғ Ватан уруши ветеранлари ва ногироларига тақдим этилади. Шунингдек, концлагерь, гетто ва бошқа мажбуран ушлаб туриладиган жойларда сақланган собиқ вояга етмаган асирларга ҳам берилади.\nВетеранларга "эконом" классда бепул парвозни амалга ошириш имконияти тақдим этилади. Агар рўйхатга олиш якуни бўйича рейсда бўш жойлар қолса, ветеранлар юқорироқ классга ўтказишлари мумкин бўлади.\nСобиқ Иттифоқ қаҳрамонлари, Слава ордени кавалерлари "комфорт" ёки "бизнес" классларда парвозни расмийлаштиришлари мумкин бўлади.\nБундан ташқари, барча ветеранларга "эконом" классда ҳамроҳ шахс учун бепул чипта олишларига рухсат берилади.\nАкция йўналиши - Россия бўйича барча ички рейслар, шунингдек, МДҲ давлатлари ва Болтиқ бўйи мамлакатлари йўналишларини қамраб олади. Бундан ташқари, ветеранлар Европа мамлакатлари (Болгария, Венгрия, Германия, Польша, Румыния, Сербия, Хорватия, Австрия, Чехия)га боришлари мумкин бўлади.\n"Жорий акция бўйича йўловчиларни ташиш 2020 йилнинг 3 май санасидан 12 май санасига қадар давом этади. Чипталарни 2020 йилнинг 14 апрел санасидан 12 май санасига қадар расмийлаштириш зарур бўлади. Акция доирасида берилган авиачипта амал қилиш муддати - бир ой", - дея тушунтиришди авиакомпания матбуот-хизматида.\nАкция "Аэрофлот" тижорий бошқарувида бўлган "Россия" авиакомпанияси рейсларига жорий этилади, аммо бошқа ташувчилар билан тузилган "код-шеринг" келишувига татбиқ этилмайди.\n"Аэрофлот" энг биринчи бўлиб Россия авиаташувчилари орасида ветеранлар учун ўз рейсларига бепул чипта тақдим этишни бошлаган. Акция йигирманчи маротаба ўтказилмоқда. Маълумотларга кўра, 2001 йилдан бошлаб бепул чипталардан 90 минг нафардан ортиқ ветеранлар фойдаланишган.


Грузияда ички ишлар вазири ўтган ойдаги тартибсизликлар юзасидан сўроқ қилинди\nГрузия ички ишлар вазири Георгий Гахария\nГрузия пойтахти Тбилисида ўтган ойда парламент биносини ишғол қилишга уринганликда гумон қилиниб, яна уч шахс қўлга олинди.\nАйни пайтда, терговчилар ички ишлар вазири Георгий Гахарияни 17 июль куни сўроққа чақирди. Грузия прокуратураси 20-21 июнь куни бўлиб ўтган намойишларда ҳуқуқ-тартибот органлари ортиқча куч ишлатгани ҳақидаги айбловларни кўриб чиқмоқда.\n18 июль куни сўроқ қилинган Гахария сўроқ тафсилотларини очиқламади, аммо бошқа ҳар қандай саволга жавоб беришга тайёр эканлигини билдирди.\nБугунга қадар намойишлар давомида ортиқча куч ишлатгани учун икки полиция ходими қўлга олинди. Ўн нафар полициячи ҳамда Ички ишлар вазирлигининг Махсус вазифалар бўлими етакчиси тергов якунига етгунича хизмат фаолиятидан четлатилди.


CNN: Трамп матбуот котибидан норози ва унга ўринбосар қидирмоқда\n11:20 / 08.02.2017\nАҚШ президенти Дональд Трамп ўз матбуот котиби Шон Спайсернинг ишидан қониқиш ҳосил қилмаяпти ва Оқ уй маъмуриятининг коммуникациялар директори лавозимига янги номзод қидирмоқда. Бу ҳақда CNN телеканали ўз манбаларига асосланган ҳолда хабар қилмоқда.\nАйни вақтда Спайсер матбуот котиби ва коммуникациялар директори вазифасини уддалашга ҳаракат қилмоқда. Одатда, бу лавозимларни икки киши эгаллайди, деб хотирлайди CNN.\n"Дональд Трамп Спайсернинг илк икки ҳафтадаги ишидан кўнгли тўлмаяпти", — дея қайд этган телеканал.\nСпайсер узоқ вақтдан бери АҚШ Республикачилар партиясида фаолият юритади ва партиянинг собиқ раиси, ҳозирда Оқ уй аппарати раҳбари Ринс Прибаснинг яқин сафдоши ҳисобланади.\n"Ходимларни танлаш жараёнига яқин манбаларга кўра, Трамп Оқ уйнинг эҳтимол энг обрўли лавозимларидан бири учун Спайсерни танлагани сабабли Прибасдан норози", — деб хабар қилмоқда CNN.\nТаъкидлаш жоизки, CNN Оқ уй маъмуриятининг энг ёқтирмаган ОАВдан бири ҳисобланади. Трампнинг ўзи ушбу телеканал билан доимий равишда ахборот урушини олиб боради ва уни "сохта янгиликлар канали" деб атайди. Бунга жавобан, телеканал ҳам президентни танқид қилишдан чарчамайди.\nЎз навбатида, Спайсер ОАВ билан муносабатларни аниқ қоидалар асосида олиб боришга уринади. Бундай ҳолат АҚШ мулозимлари ва сиёсатчиларига хос бўлмаган ишдир. Хусусан, у биринчи матбуот брифингида қисқа чиқиш қилгач, журналистларнинг саволларига жавоб бермай, зални тарк этган эди.


Қизил кўйлакли қиз. янги ҳикоя. Саломат Вафо - Nurzamon.uz\nҚизил кўйлакли қиз. янги ҳикоя. Саломат Вафо\nҲей...ҳей.. қани у...ҳей..ҳей..у ёғдулар, нурлар..адашган мезонлар ..аллааёқдан учиб келган эрта кузда қизарган, кирланган япроқлар чириллаб айланарди. Эски эшиклар очилди, йўқ аввал зулфлар шақирлаб кетди..сўнг тақ-тақ урилди. Бу сас қаерлардадир акс-садо берди. Аллақандай шовурлар, гап-сўзлар, ўртаниш, ўтинч унлари эшилади Давлатнинг қулоғига. У ҳам сеҳрланган жонзоддай нурлар, товушларга эргашиб кета берди. Қаерлардандир пайдо бўлган нигоҳлар, кўзлар, қошлар,қўллар, бармоқларми..уни кўмакка чорлар..сўнг.. силатаб ташлар, қаёққадир кўтариб кетишар эди. Нега ундай...\nЭнди олам бир оз нафас олиб ранглар ва оҳанглар тиниқлаша бошлади. Аллақаерда адоғи йўқ сув диназаврлари чайқатгандай кўпикланиб тошган денгизда қора одамлар ўтирган кема чақилган бодом пўстидай чайқаларди. Тўлқинларнинг ҳар кўтарилишида қадим Италянча колядка, тарантелла рақсига ўйнаётган раққосадай сув юлдузлари қадалган этакларини би..ир.. кўтарарди..\nОкеан ярим тунда заргарлик дўконлари ойнаванд жавонларида ялтирайдиган дурлар каби порлайдиган осуда шаҳарлар, мамлакатларга шошаётган қачоқлар тушган кичик – кичик резинка кемаларни болаларнинг елим ўйинчоқлари каби ўйнаб хумордан чиқарди. Аллақайси африка ва араб мамлакатларидан йўлга чиққан, совуқдан жўнжикиб, рўмол ўраб, ўраниб ўтирган қора-қура хотин-халажнинг ичида уч нафар хоразмлик поездан қолиб кетган йўловчидай карахт ўтиришарди.\n-Эрка, бу натганинг бўлди?. Ука, инди юртни гўраолмимиз-ов..Бу резинка балонда ким Атлант океанини касиб ўтди, биза ўтсак...Анув, оролни ортиндағи Ўрта ер денгизими..ву ердан ўтганимизам уч соат бўлди-да.. Укалар, юрта етўлмасам, бориб онамни, болаларимни гўринглар..\nНе тақдирлар билан африкалик, араб қочқинларининг ичига тушиб қолган уч хоразмлик эллик чоғли йўловчилар сафининг энг четида ўтиришарди. Эрка дегани йигирма беш ёшларидаги йигит, ёнида хўл бўлиб қолган сув қағоз халтани ғижимлаб ўз-ўзига сўйлаётгандай қирқ ёшларидаги Шовонга қарамайди. У ўз дардлари билан шамоллар, сув томчилари ортида қора бошлар, нам кийимлар орасида гоҳ кўриниб, гоҳ кўринмай чўзилиб кетган ваҳимали зулматга маъносиз тикиларди. Кўз олдига Моноқ элатидаги гужумларга бурканган уйи, шу ёзда тўйи бўлиши керак бўлган севгилиси ўртабўй Санамжон келарди. Қизнинг сиймоси негадир қалбини оғритарди.\nАфтидан бошлари, бўйнини катак рўмол билан боғлаб олган сариқ қутқарув камзўлини кийган африкаликлар, араблар қайиққа эртароқ чиқиб жой олган, улар оралардан ўтган узун арқонни белига боғлаган, ўртароқда ўтирган, қарироқлари, гўё ҳозироқ сувга қулаб акулаларга ем бўладигандай арқонни билагига боғлаб қалт-қалт титраб, ерга боқарди.Хоразмликларнинг учинчи ҳамроҳи дум-думалоқ, ўттиз беш ёшларидаги сариқ семиз йигит Ғайрат эди. У қўрқинчдан адойи-тамом бўлди чоғи, кемага чиққанидан бери бир оғиз гапирмай атрофга жавдираб қарар эди. Унинг ишлаб уйга пул олиб бориб, машина оламан, ҳовлисининг ёнига бир мехмонхона, ётоқхона, ванна, туалет қураман деган орзулари амалга ошмайдигандай кўринар эди.\nҚора зулмат денгиз узра сузиб бораётган кема дўнгалак сув устида, дунёнинг қуйи қисмига тушиб бораётгандай гоҳ кўринар, гоҳ қаронғилик бағрида кўринмас эди. Агар бирон фалокат юз берадиган бўлса, четдаги хоразмликлар энг аввало океанга қулар эди.\nГўё ароғимчоқ посангиларига икки шўҳ бола ўтириб, уларнинг бири пастга тушганида ёзувчининг кўзи олдида тун бағридаги самон кудалари пайдо бўларди. Ёмғир, қорда туссизланган ғарам устида умрининг сўнгги дақиқаларини яшаётган Давлат маъносиз кўзларини тун фалакини ёйган юлдузлар чаманзорига боқиб ётарди. Хотирасининг миллион хужайралари: бу кимнинг овози дер эди, бутун дунёни қоплаб олган сасга қулоқ тутиб. .Унинг кўзларида булутлар, қуёшнинг сўнгги ёғдулари, кўпикли денгиз, сувлар ва кўкка кўтарилган юзлаб қора-қура қўллар акс этарди.\nСамон уйимига яқинроқ жойда аллақайси элатда никоҳ тўйининг қизйиғин маросими шовқин – сурони эшитиларди.Чўғли элати, чироғи ёниқ уйлар,қорайиб кўринаётган дов – дарахтлар, чўк тушиб ётган далалар узра қудратли овоз янграр эди. Самон даласига қараб қизил кўйлакли қизлар йўлга тушган эди.Бу шундай овоз эди-ки, ёруғ оламда “бўл..” деган илоҳий каломдан сўнг янгаган Аму дарёнинг, Орол денгизининг шовурига менгзарди. “Баҳорда боғ, на гўзал, Қора тушса тоғ на гўзал, Қуёшли чоғ на гўзал..Лекин ҳеч чиқмас ёдимдан сани юришларинг, сани гулишларинг”..\nУнинг аллақачон кимлиги, шаҳси, ота-онаси, юрти, миллатини унутган, ҳира тортган миясининг минг йиллик аждодлари хужайраларида саволлар, қичқириқлар, йиғилар айланарди. Бу ким эди, кимнинг қўшиғи эди?.\nБаъзан минг йиллик ҳаёллар, ўйлар ва хотиралар ичида азиз ва таниш инсонларнинг қиёфаси бир пайдо бўлар, бир йўқолар эди. Ё, худойим, бу нелар эди, тилсимлар тилинда не демоқчи эди?. У бир.. ерда судраиб, ўз ташвишлари, қайғулари билан юрадиган одам бўлгани учун булар самоват тилида не эканлигини билмаётган эди. Бу қоришиқ ингранаётган, хўрсинаётган дунё қаршисида қай таҳлит қад кериб туришни билмай, каловиланиб серрайар эди.\nБу бир тепаликми, ёки улкан самон ғарамларими..тун қаронғилигида билиб бўлмасди.. Гўё, бу кудаларни қачонлардир “Дев қалъа”ни қурган мағриб девлари шиббалаган эди. Азонги гўё ер юзининг катта парраклари айлантираётган салқин шамоли олис-яқинликдаги сувлик, кўллардан маконидан адашган сув қушлари ўрдаклари, такалликларнинг узуқ-юлуқ товуши, қайси уммонлардаги қочқинлар фарёдини олиб келар эди. Шу яқин – орада қаронғилик бағрига сингиб ётган трасса йўл тамондан аҳён-аҳёнда юк машиналарининг товушларини олиб келарди. Қаерлардадир итми, шоғолми, ёки бошқа ҳайвонларнинг буғуқ ириллагани, ғингшиб олишгани, шох-шаббаларнинг шатур-шутур синганини қулоққа чалинарди. У ётган жойга кигиз солишганини ҳам маъноси бор эди. Жунга даштдаги илон-чиён яқин келмас экан.\nУкаси Пирим ва жиянлари уни илон-чиёнлар, ёввойи ғаддорлардан асрамоқ бўлиб кўп уринишган эди. Аммо улар бир ҳолатни унутган эди, илло..илон-чаёнлар, дунёнинг жамики заҳарли мавжудодлари у..билан кўчиб келган эди. Тўғрироғи, бу заҳарли хашоратлар ва чаёнлар унинг қалбида, хотираларида эди. Бу заҳарли оғу тома-тома, гўё билинмас зарралар каби аста-секин маълум бир оҳанглар маромида йиғилиб.. тўпланиб..уни йиқитган эди. Мамлакатнинг энг номдор докторлари, ўликни тирилтирадиган табиблари.. гўё оламда бирор ҳодисот юз бермагандай..улкан орзулари бор Давлатнинг дунёни тарк этиши ҳеч нарсани ўзгартирмайдигандай.. укаларини ёнига чақиришди..Давлат уларни эшитмаса ҳам бутун вужуди қулоққа айланган эди.\n“Ҳаммаси худодан олиб кетинг, энди умид йўқ”..\nУ ногиронлар аравачасига минишни истамаган эди. Яқингинада энг қиммат машиналар ҳайдаган, эл-элатнинг ёш хушрўй хотин - қизларига кафе очишга, уй олишга кўмаклашиб юрган эркак..бу ҳолидан хўрлик сезмоқда эди. Шу боис кенжа укаси Пирим озиб енгиллашиб қолган оғасини елкалаб, орқаштириб вилоят касалхонасидан олиб чиққан эди. Тузалмаган беморни уйи айвонида ҳозирланган ўриндиққа ётқизиб кетган эди. Турли хил гап-сўзлар, тўй –маросим хангомалари сабабли бир-бирини этини ейдиган сингиллари, келинлари, хотини.. моҳир акробатлардай бирликда бир юмалаб меҳрибон ва ширин сўз халққа айланишган эди.\nГўё бу уйда ўтмиш, хотиралар, инсонлар муносабати йўқ эди. Гўё ҳамма ҳаёт билан видолашаётган, ёш бўлса-да..умрининг энг сўнгги кунларини яшаётган, балки, само тоқидаги қисмат китоби “Лавҳи-маҳфузга” га ёзилган энг сўнгги нафасини олаётган касал бандага раҳмдиллик билан қарарди.Унинг кабинетни тўлдириб ўтирган кечаги ҳаёти билан бугунги оддий сувни олам-жаҳон куч сарфлаб ютадиган, икки қошиқ товуқ шўрвага туюлиб қолиб, ҳар хожатга чиққанда улкан тоғни ағдарган киши захматини чеккандай қизариб терга ботадиган Давлат билан орасида улкан жарлик зоҳир эди. Кеча кабинетда юзлаб одамларни ўтирғизиб-турғазадиган Давлатнинг бугунги жасорати хожатга чиқиш шижоати билан тенг бўлиб қолди.\nДунёнинг аллақаерларида кўкка ой балқиб денгиз кўтариларди. Олисларга йўл олган оламнинг барча қарғишларига қолган сариқ кийимли араб, африкалик қочқинлар чиққан сариқ кемаларни..сув отлари, сув филлари, сув парилари бир эрмак сингари тўлқиндан-тўлқинга отарди. Борлиқ жаҳаннам азобларидан иборат эди. Қуш учар баландликдан улар қутурган Атлантика океани зулмати қарида уч- тўрта одамлар билан тўла кемалар..чироқлари ёрқин порлаётган қирғоқлар сари шошарди. Кўп ўтмай тўлқинларми, йиғлаётган ёш –қари йўловчиларми “аллоҳ..аллоҳ.. аллоҳ..аллоҳ..” дея илтижо, фарёздалар эта бошлади. Елим кеманинг энг четида ўтирган Эркавой тебранаётган издеҳомга қўшилиб.. “..Доим жўшиб куйларман Санам, сенга ёниқ муҳаббатимни...” дерди ўзини алла нелардан асраш учун. Телба денгизнинг сув отлари ёллари каби кўтарилган тўлқинларида оламнинг барча мегаполислари минг хил чиқиндилари шақир – шуқур товуш чиқариб гирдоб бўлиб айланарди. Сувдан, мойдан, газли ичимликлардан бўшаган катта елим идишлар, қоғоз парчалари, кийим-кечаклар, туфли, спорт оёқ қопи, титилган кўрпа-тўшаклар, араб, инглиз ёзувида битилган газета парчалари, китоб муқовалари,сентифони пахтадай оқиб ётган диван тўшаклари, ёғоч парчалари..гўё, кимлардир атайлабдан йиққандай балиқчи турларига ўралиб қолган эди. Тўр чиқиндилари орасида хоразмликларнинг тўрхалтасидан тушиб қолган йўнилган ёғоч ўйинчоқлар, “Хоразм ҳақиқати”, “Совет пахтакори” газеталарининг алланарса тўкилиб қолган бетлари қорайиб кўринарди.\nСамон хирмонининг қаерларидандир Ибодулла мулланинг “Қуръони карим” оятлари, Оятул курси ва Фотиҳа сурасии ўқиётганини элас-элас эшитиб ётарди. Бу товушлар баланд эшитилганда кўзи очилар, осмоннинг жуда баландда эканлиги, тун юлдузларини гўё қимматбаҳо қандиллардай кўк тоқининг у ер, бу ерида осилиб турганини кўрарди. Аллақаерларда сутдай оқ булутларнинг ортида ўн беш кунлик ой тантана билан жилва қилар, унинг оқиш нурлари гўё кумуш тангалар каби жиринглаб ерга энарди. Гўё кўк фаришталари улкан учар гиламларни тўлдириб кумуш ялтироқ тангаларни ерга сочарди.\nБирдан атрофни қаронғилик қоплаб кўзи юмилиб шуури қаронғилишар, хотирасими, ёдими, фикри, зулмат дунёси сари сирғалиб борарди. Айни шу вақтда бир вақтлар тўқсон килога яқин вужуди парга айланиб, ғайри бир шамолларда кузги япроқдай айланади.\n-Ҳай..ҳай..иййии...иии..зувв..зув..сас чиқариб оҳанглар айланарди борлиқда.Яқинроқда оғоч япроқлари, теракми шивирлар, шилдирарди. Олис-олисларда уфқлар ортида тошқинлар тошар эди. Уммонлар, денгиз сувларига недир таъсир этгандай кўтарилиб борарди. Осмоннинг ер билан туташган жойида турналар кўкка кўтарилиб “қурей..қурей” товуш чиқарар, чор атрофдан эски самон ғарами атрофидан шувиллаб учиб ўтишарди. Фикрми, сўзми, ҳарфларга айланган вужудиган қуш қанотлари шамоллари сезиларди.\nУ фикрлар ва сўзлардан иборат эди.\n-Менга рухсат, кечадан буён “Чилёсин” чиқдим. Бир оз қийналдим, нафасим орқага қайтди. Энди ҳаммаси худодан..Лекин аллоҳнинг юртига йўл олган бандага азоб берибсизлар. Уни жойидан бехуда қўзғобсизлар.\n- Мўллабува, оғамиз..мени самон жойа олиб бор даб қўймади. Отизларни бир гўрин, яна гўраманми, йўқми дади. Йўмасам биза оғамни қўзғармадик, - дейди укаси Пирим хўрсиниб.\nЯна шовурлар бошланиб кетарди. Олисларда оломон ненидир, кимнидир олқишларди. “Қарс - қарс”..дунк - дунк”...самонли дала тамонга қора издеҳом йўлга тушмиш эди. Улар ҳайқирар, сўкишар, бир-бири билан тортишар, баланд овозда дуриллишар эди.\nДавлат ер юзининг айланиши, макон ва замон, баҳор – ёз, тун-куннинг фарқига бормай қўйган эди. Вақт ва фасл оҳанглари унинг ҳаракат ва жон тарк этган миясида содир бўлар эди. У кўзини очдими, ҳаёлидами.. атроф ёриша бошлаган эди. Бу қайси дунё, қайси макон, қайси фасл..худонинг кечасими, тонгими буни англамасди.Кўзини очганда атрофида ўнлаган, элликлаган совуқ нигоҳлар. кўзларни кўрди. Нигоҳлар унинг кимлигини билмоқчи бўлгандай савол назари билан қарар, бири кўзини юмиши билан беш-ўн нафари кўзини очар ва юзлари уч-тўрт йиллик буғдой самондай сарғайган ташландиқ одамга дўзах дарбозаларидан син солиб боқишар эди. Гўё, улар бу ташландиқ, ёлғиз,касал бандани не гирифторликка дуч келишини билмай, бир тўҳтамга кела олмай минг кўзли аждарҳо айланган эди. Маносиз нигоҳлар коинотнинг маълум ва номаълум сайёралар ер шари атрофида айлангандай самон тепалик атрофидан айланишарди.\n- Бош, бош..\nБирдан нигоҳ денгизи чайқалиб, кўзлар ҳаракатга келди. Кўзлар улкан тўлқинлар каби кўтарилиб – тушарди, бу маъносиз бўшлиқнинг туб-тубида алангаланаётган чўғлар ётарди. Қабариқ нигоҳларда ер юзини, балою-офат жойларни, асрлар йўлларини, қутблар аро кезиб юрувчи элчи карвоннинг бефарқ ифодаси зохир эди. Улкан диназаврлар бошини , кўзларини самон ғарамидан тортиб олиб серкиприк қабоғини само сари кўтаришди. Гўё кимдир амр этгандай қуёшнинг қирмизи шафақи ёғдулари балқиётган тамонга қараб, оламни, борлиқни шамолли олонларни чайқатиб йўлга тушишди. Қаронғи дунё ёввойи чўл туялари ўркачларидай тебранар ва уларнинг жилоланаётган кўзлари чўғ каби ёнар эди. Катта – кичик, паст – баланд тоғ ўркачлари ҳаракатга келиб Амунинг ялтироқ ойдинликлари сари силжиб, балки оёқлари ерга тегмасдан учиб боришарди. Олис – олислардан дунёнинг бор қушлари учиб кетаётган Япония тамонларда куннинг оқиш, қизғиш ёғдулари мангу вулқонлардай отила бошлаганди .\nБу сўзларни Давлат ҳаёлидами, ўнгидами айтди. Ҳаёт билан видолашаётган чоғда ҳам, одамнинг жони ширин бўлар экан. Давлат хориж фильмларида кўрадиган ғайри ҳайвонларни кўриб бирдан.. сесканди. У ўркачлар, кўзлар тўдасининг .. чўлда бўшловда қайларгадир йўл олган тўялар карвони эканлигини англамасди.. Агар бу тун махлуқларини туялар эканлигини англаганида, ундан ҳам қора хабарлар топарди. Туялар тушларда қазо қиёфаси деб жонихалак бўлар эди.\nОламнинг қиёмат – қоим гирдобига айланган Атлантика океанида Европа мамлакатлари тараф қайиқда сузаётган одамлар гоҳ паст овозда йиғлашар, гоҳ илтижо қилишарди. Тўлқинлар, шамоллар, мотор товуши увиллаши қўшилиб қора издеҳомнинг овози кучайиши билан резинка кемани бошқараётган икки қора куланка аллақандай одам тушуниб бўлмас тилда чинқириши билан кемадагиларнинг уни ўчиб қоларди. Орадан ўн беш дақиқалар вақт ўтиши билан қочқинларнинг яна уммондай улкан ўлим балоси, қўрқинчи босиб кела бошларди.. Қочқинлар яна оҳ – воҳ этиб йиғлай бошлар эди.\n-Ука пул, документ солинган халтани устина оёқингизи қўйиб ўтиринг, агар сакратса-да, бу ўтирғонлар учса-да, пул тушмасин..Эрка, аҳир бу пул учун икки йил ишладик.\nИзғирин шамоллар, мотор товуши, қоронғи кўкнинг қора қозондай тўнкарилган дўнгалаги остида яна денгизга қулаш ваҳимаси кучайиб, қайиқдаги уч – тўрт хотин-халаж ва болалар йиғлай бошлашарди. Хоразмликлар ёнида ўтирган яланг бош ёш қора йигит ўз-ўзидан қафасдаги арслондай “..ё, аллоҳ, ё, аллоҳ..” дея наъра тортарди.\nБутун оламга самон уюмлари, ўрамлари.. ғарамланган олам орасидан ёғоч қошиқнинг бир-бирига урилгандай “шиқ - шиқ” товуш чиқарарди. Бутун борлиққа йиғи, ингроқлар саси тарқар, ора-сира оёқларгами, уловга боғланган занжирларнинг шилдираши, тошгами, ёғочга уриларди.. Шу яқин атрофдан мусиқа, қўшиқ ва доиранинг умбалоқ-умбалоқ, така-тумлари эшитиларди. Кўп ўтмай қошиқчилар издеҳоми самон ғарамига яқинлашиб аста-секин самон кудаси олдидаги майдонга жойлаша бошлашди. Афтидан тўпдагилар орқада қолган йўловчи ҳамроҳларини қараб тургандай аста – секин поезд вагонларининг тақа-туқидай “ё, ҳақ, ё аллоҳ..уф..уфоо..” дея куйлай бошлашди. Бунинг орасида аллақандай йиғлоқи овоз билан бир хофиз..якка айтим айтарди.\nҚўҳи қоф тоғини келида туймоқ,\nБир надон суҳбатидан яхшироқ..\nДавлат бошини кўтариб совуқ ҳаводан нафас олди. Шу он кўзи самон кудаси ошоғида машъала ва кичик кўчма лампалар билан ёриган даврага тушди. Кўзларига ишонмай ҳайратда қолди. Булар пиджак, спорт формаси кийган, оёларида енгил ковуш ва спорт сандаллари бор, йигирма ўттиз чоғли ёш – қари, баланд-пакана, озғин – тўла эркаклар эди. Ғаройиб тўп бир кўришда саҳролар қўйнидан чиққан дарвешлар юришини эслатарди. Яна бир қарашда эса, тунда саҳро кезиб қаронғи оламда недир излаб юрган одамлар...шу яқин орада Бухоро ёки Қорақалпоғистоннинг “Жаслиқ” қамоқхоналаридан қочган, балки, авф этилган махбусларга ўхшарди. Қошиқчилар тўпи самон ғараминиинг қаршисида тўҳтади. Улар асталашиши баробарида белидаги кашгуллар, сув кадилар, ёғоч қошиқлар шиқир-шиқир товушлар чиқарди. Кашкуллар саси қаронғи самолар сари олис уммонларда бўронлар қутуриб кемаларни чирпирак этаётган баландликлар сари юқориларди. Майдонда ўрта яшар, оғзин, митти кўзли одам ерга ёнбошлаган Кўҳна Урганчдаги минорадай энгашиб “ё, ҳақ, ё, аллоҳ..” дерди йиғлоқи товушда. Унинг ёш-қари ҳамрохлари..қамоқдан қаторасига авф этилган махбуслар..байнин.. тезлашаётган поезддай “..ё,ҳақ, ё, аллоҳ..” деди. Қора издеҳомнинг энг сўнггида ерга қараб турган қария алла неларни пичирлаган куйи юм-юм йиғлар эди.\nТунда самон хирмони ёнида пайдо бўлган озод бўлган махбуслар издеҳоми ва Амударё ортидаги хасратли афғон диёрига йўл олган тун туялар карвони қисмати орасида недир ўхшашлик бор эди.\n..Тўрт оёқли чўбин от бир санго етаро..\nДавлат кўзини очганда на дарвишлар ва на чироқлар бор эди. У қачон ухлади?. Дарвишларни чиндан ҳам кўрдими..улар тушидами, ёки ўнгидами..Яна пастдан ғола-ғовур эштилиб, укасининг кимгадир ялинга куйи сўйлаётганини англади.\n-Уста, гечирасиз инди, ҳаммаси худодан. Биласиз, сизни қўшиқларингизни Давлат оғам дим яхши гўрарди. Сизни ҳам шу яқиндаги элатдан тўйдан, ҳовва, қиз йиғиндан чиққанингиз, балки, шу ёш одамнинг жонина худонинг рейми галганидир.\nДавлат қоришиқлар, товушлар, ҳансироқлар, кўнгил айнишлар ичидан санъаткор Отажоннинг овозини таниди. Ё, аллоҳ, бу неси энди.. қайси соат, қайси кун, баҳорми, ёзми.. қани эди ўрнидан қўзғала олса.. укаси нега уни яқинроққа олиб келмади экан..Отажон қайси маконда куйламоқда экан?.\n..Гал болам сани истарлар,\nистагинг боғдадир боғда...\nХон Сайёд боғдадир боғда...\nГўё бу қўшиқ само қаридан булутлар орасидан таралар эди. Тутунлар кўкка ўрлаётган, ўнлаб – юзлаб қайиқлар тинч ҳаёт илинжида чироқлари ёниқ шаҳарлар тамон сузаётган, дод-фарёд йиғи – сиғи эшитилаётган ер-осмон орасидан эшитилаётган эди.\n..Қародир сарвининг гўззи\nЖонимдан маҳтал ўзи..\nХон сайёд боғдадир боғда..\nСуҳбати бор созлар билан..\nҲай..ҳай..иййи..иййи..Айтинглар..бу қайси олам, бу қайси макон..\nДавлат аллақаёрларда кўпикланиб мавжланаётган сувми, қора суюқлик орасига тушиб кетди. Миясими, вужудими, балки, она..она деяётган миллионлаб хужайраларининг ичида ..энди ўлдим.. деган фикр сўнгги япроқлар каби айланарди. Дунёда мезонлар, ялтироқлар, зарралар, сув қўпиклари ичида кўзлар, нигоҳлар ялтирарди. Қўлларини кўтариб нурми, ҳаёт деган ёруғлик, чўзилган қўлми..шунга узатар чоғида яна қаронғи оламга қорилиб кетарди.. Эй, эй ..сиз ким эдингиз.. боболари, шийпондаги аналари..овқат сузаётган ул хон аммалари унга кел..кел деган имдод қилар эди. Буни улар айтмаётган эди. Ботинида, қалбидами..англаётган эди. У ўринидан қўзғолар чоғда яна Отажоннинг айтими узуқ – юлуқ эшиттилди.\nАё, дўстим сани хуснинг..\nМани мулки паноҳимдир.\nҲаёлдан сувратинг кетса..\nБоғларда берган саволимдир..\nУ гўё ер юзининг улкан магнит майдонлари чорлаётгандай қадим бобо ва аналарининг сиймосими, куланкаси қалқиётган тарафга кета бошлади.\n- Эркавой, Хоразма салом совла, салом айт ука..ука..\nЭркавой денгиз, океан деган нарсани..даҳшатли балою-офат эканлигини ҳис этиб, сариқ ҳимоя либоси остида ҳам аллақачон шалоббо бўлган кийимларига қўшилиб бутун вужуди титрарди. Балон кеманинг узун қайишларига ёпишиб қолган қўллари, бармоқлари ҳам фалажланиб ҳали-ҳануз бир силкинувда учиб, назарида кеманинг ортида одам ўлжасининг исини уч кмдан сезадиган юнусбалиқлар, акулаларнинг очилган юзта тишили жағига тушадигандай эди. Дунёда паёнсиз океан бағридаги елим кема яна аллақаерларда келаётган, балки тўнкарилиб аллақачон сув ости салтанатининг фуқароларига айланган бошқа қочқин қайиқларининг устига жаҳаннам олами қулаган эди. Оламда моторнинг гувиллаши, сувми, балки ҳали хануз соноқсиз қоп-қонорлари билан етиб келадиган ўлимнинг шовқиними, яна қиёмат-қойимда ҳам таслим бўлмаётган қора йўловчиларнинг гудакларини бағрига босиб, нелар деб ҳайқираётгани унинг жон таслим қилаётган вужудига уриларди.Совуқдан қалтираётган вужудининг аллақайси узувларида ..\n“..Эркавой салом совла..совла..” деган товушми, шовқин акс – садо берарди.\nАммо, ёнгинасида ўтирган Шовонга қарайдиган аҳволда эмас эди. Уч нафар хоразмликни кемага миндирган ва очиқ денгизга чиқиши билан қора ажалдай ёйилиб ётган чек-чегарасиз океанни кўриб, ҳайр-хўш айтиб видолашаётган хоразмли Шовон оғаси кўринмасди. Эркавой кеманинг энг четида нақ ажалнинг оғзида, шериклари эса, африкаликлар,арабларми, қора одамларага яқин ўтирар, ҳатто, Шовон оғаси қора одамларнинг арқонидан ҳам ушлаб олганига кўзи тушганди.\nДавлатнинг зулмат қарига ботиб бораётган шуури атрофида уйлар, йўллар, оташли шеърлар ўқиладиган давралар, чиройли кийимлар, ялтироқ оёқ кийимлари, машиналар орқада қола бошлади. Қаердадир улкан сувликларда дод-фарёдлар, таниш қиёфалар, чайқалаётган кемалар, осмон сари кўтарилаётган тўлқинлар қораси кўринади. Узун йўллар қисқара бошлади..\nҲей...хей.. иййи.. эй япроқлар, осмонлар булутлар сиз ким эдингиз,.. бу ерларда не бор эди... чақираётган кимлар эди.. Атрофда ерга қўнмас қушлар каби беором айланаётган кимларнинг жони, аҳир......\nЁ, худо..қаршисида осмонларга туташиб кетган, бутун ер юзини қоплаб олган улкан сиймоми, оқ ипак рўмол пайдо бўлди. Ё, парвардигорим.. оқлик орасида онасининг қаҳрли кўзлари пайдо бўлди.Балки, у туғилган уйнинг қаронғи, кимсасиз долонининг ўртасида ул кўзлар пайдо бўлди. Ул жаннатий муаллим онаси бир муддат, гўё, бир муддат унинг мақсади нелигини англамоқчидай син солиб турди-да, кўзлари янада ғазабли чақнади.\n-Давлат, қайт орқангга, ким айтди, сенга бу ерга кел деб. Қайт, қачон мен чақирсам келасан. Бор, ишингни қил..\nСамолар айланиб кетди, яна қудратли қўшиқ янгради. Кўзи ярақлаб очилиб очилди. Денгизга чўкиб кетган одамдай ютоқиб нафас олди. Дунёни энди кўраётган гўдакнинг нигоҳи билан ёнида терга ботиб куйлаёттган Отажонни кўрди.\nШаббоз қовун тўрлама,\nДўртгул йўли йўллама,\nЮртингиза бир галдик.\nУка, бизни хўрлама..\nОла гўз бўй..бўй..\nОлам айланиб ётарди, тўлқинлар, кемалар, қисматлар, ўлимлар, кўзёшлар, айрилиқларга қўшилиб айланиб ётарди..\nМагазина борсам гуним ботади,\nМагазинчи укам новвот отади,\nОтон новввотини ёмон гўрмийман,\nОдамлар ичинда қотти ботади.\nДунё лорсиллаб айланаётган вақтда самон ғарами ошоғи, қуйисидан кулгилар, бармоқларнинг шақирлаши эшитилди.\nПастда қарс қоқиб ўйнаётган паст бўйли қизил кўйлакли қизни кўрди. Давлат қизга энди дунёга келган одамдай ҳайрат билан боқди. Аёл ҳам бу қадар гўзал ўйнайдими?. Унинг юзидаги оташли табассум бутун вужудига ёйилганга ўхшарди. Қиз шу туришида зулмат оламида нур сачратиб ёнаётган гулханга ўхшарди.Бир гулхан эди-ки, дунёнинг ўтидан - сувидан, қуруқлиги - денгизидан унга тамон талпинишарди.\nТўйда ўртадан чиқмасдан ўйнаган икки – уч нафар қиз Отажоннинг овозини ва созини таниб самон кудасига етиб келган экан. Қизил кўйлакли қиз икки кун аввал унаштирилгани, айтдирилгани Эркавойнинг бир олам совға-салом билан йўлга чиққани ҳақида Телеграмдан хабар олган эди. Қизил кўйлакли, арзон туфли кийган, ўрта бўйли қиз, ақли, ғайрати билан дунёнинг Атлантика океанидан Хоразмга қараб йўлга чиққан Эркавойни мафтун этган Санамжон отлиқ қиз эди. Қиз..ўз ўйинига..эгнидаги қизил кўйлаги шамолда ҳилпирашига маст эди..Санамжон самон отизга етиб келиб машинасининг фарасини ёқиб қизнинг ўйинига маҳлиё бўлиб ўтирган йигитларга қиё ҳам боқмас эди. У қизил кўйлаклари этакларини ҳар хилпиратиб айланганида Эркавойнинг оқ сариқдан келган юзини кўргандай бўларди. Қиз елкаларини учирар,қарс қоқар, ора-орада кичик ва калта гавдасини ерга отиб тиззалаб ўйнарди.Унинг шижоати ва шаштидан далага ҳаёт ва тириклик симфонияси тарқар эди. Атрофда кимаридир қийқириб қарсак чаларди.\nМагазанчи укам новот отоди..\nОдамлар ичинда қатти ботади..\nҚиёмат – қойим қўпган океан бағрида эллик нафар одам, эллик нафар юраги ураётган, қачонлардир онаси дунёда бахтли бўлиш учун туққан, куни- кеча туну –кун ишлайдиган кафеларда фас-фут еб, спорт залларида эрмак учун ичиб мушакларини чиқариб юрган.. тун билан ранги бир хил ёш ўғлонлар, қўшни камбағал йигитнинг мотоциклига ноз этиб чиқмайдиган гўзал қизлар, ҳали – хануз ..шиширилган мушаклари, сийнабанд остидаги катта мамалари дунёнинг энг йиртқич акулаларига ем бўладиган, миллионн – миллион тақдирлар, юраклар, орзулар, қайғулар, ғамлар..бошлар, кўзлар, қўллар.. қаронғилик бағрида омонат моторли елим кемага ёпишганича учиб боришарди.\nЭрка кема четида қировда қолган қушлар каби тизилишиб ўтирган қора одамларнинг тўлқинларга ҳам оҳанг тарзда “ё, аллооҳ, ё. аллоҳ” деяётганини энди англади. Кема четидаги ялонғоч қора йигит ҳали ҳам қаддини ғоз тутиб ўтирар, унинг қаронғиликда ёнаётган ўлим ва қўрқинчдан устун турган мағрурлик тўйғулари жойлашган кўзлари ярқираб кетгандай бўлади.\nБирдан қочқинлар, балки, уммон увв тртиб юборди. Олис – олисларда қорайиб ер ва чироқлар кўринди. Океан узра юлдуззор осмон остида учиб бораётган омонат тақдирларнинг “ё, Аллоҳ, ё, аллоҳ” сўзлари тезлашиб борар эди. Яланғоч мағрур баҳодир кема қочқинларидан орқада қолиб, гўё тонг хўрозлари каби “ё, ҳақ..ё ҳақ..” дея гулдирарди.\nЭркавойнинг кўзига қутураётган тўлқинлар ва сапчиётган кўпиклар аро фақат чироқлар ва мағрур қора йигитнинг сув томчилари ялтираётган боши кўринарди.. Қочқинлар яна шодон “увв” тортишди. Резинка кема ҳайдовчилари ҳам етиб келдик дегандай, ўз тилида тез – тез сўйлашарди. Афтидан тун бўйи не-не ўлимлар, фалокатларни ортда қолдириб сузиб келган қочқинлар кемаси қирғоққа юз – икки юз метр қолган эди. Шу он недир гумиллади, ёки, портлади. Қайиқ остидаги қора сувлар осмонга кўтарилди. Омонат елим кема катта – кичик бўлакларга бўлиниб одамлари билан турли тамонга учди. Атрофни гўё бўғизланаётган юзлаб хўкизларнинг хирилдоқ ва илтижога ўхшаган саслари қоплади. Куйган резинка иси димоқни қичитарди. Океан қарига ботаётган қочқинлар.. ўлим ва денгизнинг қўрқинчидан инсоният ибтидоий даври одамларидай унлар, сас, товушлар чиқарар эди. Бу нидолар қўшилиб коинот бағрига “ёрдам, кўмак” дея тарқаларди. Эркавой ҳам кема ўз тезлигига қизиб портлаганида учиб қаттиқ алланарсага бориб урилди. Сув остига ҳам қанча муддат ботиб кетди.Жимм..жимм... пиқир..пиқир..Сув ости балиқлар дунёсида аввал рақс тушаётган қизил кўйлак Санамжонни кўрди. Гўё..у ўлма..ўлма..Эркавой..Эркавой, дерди. Яна ботиб кета бошлади. Бирдан қаронғи зулматларда онасининг қаҳрли кўзи пайдо бўлди. “Қайт, орқангга, Эркавой” дея амр қилди. Эркавой сув юзида нафас ола олмай ҳуппиқиб пайдо бўлганида, бир қўли билан балиқчиларнинг тўрини ушлаб турганида ўзига келди. Денгизда сўзиб юрган дунё чиқиндилари катта елим мой ва сув идишлар, ёғочлар, қутилар,кийимлар, пойсиз ковушлар, синган елим лаганлар, латта-путталар, чириган балиқлар, ўрдаклар, бўрон қушлари, “Хоразм ҳақиқати”, “Шовот истиқболи” газеталари парчалари бошқа минг хил майда чуйдалар Гольфстрим оқимига қўшилиб суза – суза уйдай чиқиндилар саржинларига айланган эди.\n- Опоо, опоо., дея йиғлади у ёш боладай.\nБақувват қора қўл уни юқорига тортди. Эркавой қочқинлар қайиғида ўтирган мағрур жингалак сочни кўрди. У гўё оғаси ёки акасини кўргандай хўнграб йиғлаб юборди. Бутун чексиз сувлик оламида Эркавой ва қора паҳлавон қочқин бор эди. Унинг юзларида на уят ва на инжилиш ифодаси кўринарди. Унинг чеҳрасига худонинг оқарган тонгги ёруғликлари тушаётган эди. Самода қуёшнинг оташига дош беролмай сўнгги нурларини сочаётган ой.. океан ютган бошлар, пашшахонадай шишган рўмоллар, кийим –кечаклар,кўмак дея кўкка чўзилган оқ, қора қўлларга, ялтираётган кўзларга ҳайрат билан боқарди. Сувга чўкаётган она сўнгги дақиқаларгача уч-тўрт ёшлик ўғлини кўтариб турди, сўнг бола ҳам заиф қимирлаб тўлқинлар бағрига кўмилиб кетди. Ой уммондаги қон ва ўлим гирдоби тамон йўлга тушган жаҳоннинг энг йиртқич ва энг улкан акулаларини кўриб юзини булутлар ортига яширди.\n21 асрда олам океанлари акулалари, юнус балиқлари, ёввойи пираниялар одам боласи этини еб..қонларини ичиб семириб кетган эди. Улар келаётган ўлжани йиғи – сиғи, оҳу – фарёд ва қон исидан ажратиб олишар эди. Сув остидаги одамхўр балолар бола эмизиши учун яралган мамалар,чиройли кўзлар, орзу тўла қонли юраклар, гўдакларнинг нозик қўллари ва оёқларини еб..одамхўр акулаларга айланган эди. Улар ажал ўти ёнган оч кўзларини қирғоққа, чироқлари ёнаётган шаҳарларга тикиб қирғоққа яқинроқ келишарди, яқинроқ келишар эди.\nДавлат кўзларини ярқ этиб очиб боши узра тўнкарилиб ётган юлдуззор фалакни кўрди.\nПарвардигор, унинг нафаси ростланиб, кўзлари равшанланиб, аллақандай мўъжиза билан ҳаётга қайтган эди. Отажоннинг бир кеча, бир кундуз янграган қудратли қўшиқлари ўз аҳдида туриб юмушини бажаргандай.. тинган эди. Хофизнинг мўъжизакор қўшиғи ва рақс тушаётган қизил кўйлакли қиз орасида бандага маълум бўлмаган аллақандай боғлиқлик бордай эди.\nШу маҳал дупур – дупур, буғиқ “бў-бў”лар эшитилиб, гўё оламни чанг-тўзон қоплаб ..акса урди.\nДавлат давлатинг қайтгани..ҳаётга қайтганинг чин бўлсин.\nБутун борлиқ тўзонли оқ туман қоплади. Яна атрофида юзлаган совуқ нигоҳлар, жундор тумшуқлар, бошлар, қулоқлар пайдо бўлди. Борлиқдан гувиллаган товушлар эшитиларди.Самон ғарамининг атрофида олис йўл босиб, терга ботган, кўпикли сўлаклари оқиб ётган тўялар карвони ҳорғин юриб, ўркачларини лўкиллатиб югуриб келишарди. Улар ҳозиргина Афғонистон тамондан дарёдан сузиб ўтган бўлиб, қум, чўп – чар ёпишган жунларидан сув томчилари оқарди. Туя карвони бир замонлар Хоразмнинг сурнайи янграган Балх, Қабул тамонлардан елиб ўтдилар. Ҳазрат Навоийнинг мовий кошинли, қуббадор мақбараси жойлашган Хирот қаронғилик қарида қолди. Туяларнинг устида балиқчиларнинг тўридан қилинган қанорларида.. кийим-кечаклар, йўл халталари, “Хоразм ҳақиқати”,”Шовот истиқболи”, “Геч ёқтилик” газеталарининг парчалари, Хоразм тарихи араб ёзувида битилган китоб муқовалари, зар ҳошиялари варақлари ғижимланиб ётарди.\nХоразмлик ҳамроҳлари ва икки йил давомида топган пулларини йўқотган Эркавой темир йўл вокзали майдони ўртасида турар эди. Одамлар, машиналар ва "вуппиллаётган" паравозларнинг шовқин - суръони эшитиларди. "Тошкент йўналишидаги поезд бешинчи йўлга қўйимоқда.." дерди микрофонда вокзал хизматчиси. У бошини кўтариб вокзал осмонига қаради. Самодаги оқ ўркачли булутлар элкезар туялар карвони ва то ўлгунича яқинига бормасликка қасам ичган океаннинг адоқсиз сувлари, тўлқинларига ўхшар эди. Эркавой чуқур нафас олди. Киссасидаги бор пулларини Тошкент йўналишидаги поездга минар чоғида офтобрўяда ўтирган тиланчининг олдига ташлади. Вагон эшигини очиши билан дунёни ларзага солган..оламни қутқарувчи қўшиқ янгради.. Отажон олис манзиллар, вақтлар, кўнгиллар, юракларни бирлаштириб куйларди.\nУмр ўтар вақт ўтар, хонлар ўтар тахт ўтар,\n4 январь – 13 январь 2021 йил.\n14 январь, соат 12.35. Ҳозир ҳикояни янгидан кўриб чиқдим. Йигирмага яқин оригиналда бўлмаган имло хатоларни тўғирладим. Хоразмча биладиган қора троллнинг айёрлик билан матнга киритган бир гапдаги синоним сўзлар, такрор сўзлар ва ҳарфларни тўғирадим. Яна хато учраса, илтимос, Фейсбук саҳифам орқали хабар беринг.


Эрон президенти Ҳасан Руҳоний Теҳронда Boeing самолёти қулашига алоқадор барча шахслар жавобгарликка тортилишини билдирди. Бу ҳақда Владимир Зеленский ва Ҳасан Руҳоний ўртасидаги мулоқот якунлари бўйича Украина президенти матбуот хизмати маълум қилди.\nХабарда айтилишича, бундан ташқари, Украина эксперт гуруҳига ҳамкорлик қилиш учун тегишли ёрдам кўрсатилади.\nРуҳоний ўзаро мулоқот вақтида Украина халқи ва ҳалок бўлганларнинг оилаларига таъзия изҳор қилган.\n"У 176 кишининг ҳаётига зомин бўлган фожиа учун Эрон номидан узр сўради. Эрон Ислом республикаси раҳбари фожиа ушбу давлат ҳарбийларининг хато ҳаракатлари оқибатида содир бўлганини тўла тан олади", — дейилади хабарда.\n"Украина халқаро авиайўналишлари"га қарашли самолёт 8 январь куни тонг саҳарда Имом Хумайний номидаги аэропортдан ҳавога кўтарилган, аммо орадан бир неча дақиқа ўтгач радарлардан ғойиб бўлган ва қулаб тушган. Ҳалокат натижасида 176 киши ҳаётдан кўз юмди.


Телеграмга яна иккита энг муҳим функция қўшилмоқда - Darakchi\nТелеграмга яна иккита энг муҳим функция қўшилмоқда\n,Ўзбекистонда оммабоп бўлган Телеграм кўп жиҳатдан рақобатчиларидан устун, унинг асосий камчилиги эса видеоқўнғироқ функцияси йўқлигидир. Яқинда мессенжерга ушбу функция қўшила бошлаган.\nИнсайдерларнинг маълум қилишларича, мазкур мессенжер июлнинг охиридаёқ видеоқўнғироқ функциясини тақдим этади. Бундан ташқари, кейинроқ унда «Тарихлар» – Сториес форматидаги хабарлар ҳам қўшилиши мумкин. Бу опция дастлаб Снапчат ва Инстаграм сервисларида пайдо бўлган, кейин кўплаб ижтимоий тармоқларга ва ҳатто банк иловаларига ҳам кўчган.\nСториес элементининг мессенжерга қай шаклда татбиқ этилиши масаласида ҳозирча бир қарорга келинган эмас. Телеграм жамоаси ҳозирда бу масалани фаол муҳокама қилмоқда, чунки аксарият (асосан Россиядан ташқаридаги) фойдаланувчилардан шу таклиф кўп тушмоқда.\nАйни дамда эса Телеграм асосий эътиборни видеоқўнғироқ жорий этилишига қаратган. Мессенжернинг ҳар иккала мобил платформа – иОС ҳамда Андроид учун ишлаб чиқилган клиентлари навбатдаги янгиланишда ушбу функцияни тақдим этади. Инсайдерларга кўра, видеоқўнғироқ дастлаб «тишланган олмали» қурилмалар, кейинроқ эса «яшил роботчали» девайслар эгаларига етиб боради.


Аллоҳ муҳсинларни яхши кўради\nСиз шу ердасиз: Бош саҳифа Тафсир Аллоҳ муҳсинларни яхши кўради\n“(У тақводорлар) фаровонлик ва танглик кунларида ҳам эҳсон қиладиган, ғазабларини ютадиган, одамларни (хато ва камчиликларини) афв этадиганлардир. Аллоҳ эзгулик қилувчиларни севар” (Оли Имрон, 134).\nАллоҳ таоло муттақийлар учун жаннатни ҳозирлаб қўйганини маълум қилгач, бандаларнинг унга етишишлари учун тақводорлар сифатларини баён этади. Ўша сифатлардан бири фаровон кунда ҳам, танг кунда ҳам инфоқ-эҳсон қилишдир.\n“(У тақводорлар) фаровонлик ва танглик кунларида ҳам эҳсон қиладиган...” Оят матнидаги “ас-сарро ваз-зарро” ибораларини Ибн Аббос (р.а.), Калбий ва Муқотил “осонлик ва қийинчилик пайтларида”, деб тафсир қилишган бўлса, Убайд ибн Умайр ва Заҳҳок “торчилик ва кенгчиликда”, деб шарҳлашган. Яна, “Соғ ва касал пайтларида”, деб ҳам тафсир қилинган. Шунингдек, “ҳаётлик чоғида эҳсон қилиш ва ўлганидан кейин ҳам буни васият этиш”, деган шарҳлар бор. Бундан ташқари, айрим муфассирлар “сарро” – тўй ва зиёфат пайтидаги инфоқ, “зарро” эса мотам маросимларидаги эҳсон эканини айтишган.\nИмом Қуртубий “ас-сарро ваз-зарро” иборалари ҳамма турдаги инфоқ-эҳсонни қамраб олишини айтган (“Ал-Жомеъ лиаҳкомил Қуръон”).\nМуфассир Фахриддин Розий айтади: «Умуман олганда, оятда бойлик ва фақирлик пайтларида инфоқ-эҳсон қилиш назарда тутилган. Ўтган солиҳ инсонлар ҳеч нарса топа олишмаса, бир дона пиёзни бўлса ҳам садақа қилишарди. Ҳатто Ойша онамиз (р.а.) бир гал узум донасини садақа қилганлари ривоят этилган. Чунки улар Пайғамбаримиз (а.с.)нинг: “Яримта хурмони садақа қилиб бўлса ҳам ўзингизни дўзах оловидан қутқаринг!” деган сўзларига амал қилишарди.\nОятдан яна: “Тақводорлар қувончли ёки қайғули, кенгчилик ёки қийинчилик кунларида ҳам инфоқ-эҳсонни қолдиришмайди”, деган маънони англаса бўлади.\nШунингек, оятни: “Тақводорлар, табиатларига уйғун келгани учун уларни хурсанд қилса ҳам ёки табиатларига зид келгани учун уларни хафа қилса ҳам, эҳсонни тарк этишмайди”, деб изоҳлаш мумкин» (“Мафотиҳул ғайб”).\n“...ғазабларини ютадиган...” Улар учун жаннат тайёрлаб қўйилган тақводорларнинг иккинчи сифати ғазабини ютиш экани айтилмоқда. Зеро, қасосини олишга ёки жазолашга қудрати етгани ҳолда жаҳлини тийиш жуда қийин иш бўлгани учун у тақводорлар сифати дея баҳоланган. Пайғамбаримиз (а.с.) марҳамат қиладилар: “Жаҳли чиққанида лозим бўлган ишни қилишга қодир бўлгани ҳолда ғазабини ютган кишининг қалбини Аллоҳ таоло амният ва имон билан тўлдиради” (Абу Довуд ривояти).\nЯна у зот (с.а.в.) айтадилар: “Паҳлавон курашда ғолиб бўлган эмас, балки ҳақиқий паҳлавон ғазаби келганида нафсига ҳоким бўла олган кишидир” (“Жомиъус сағир”).\n“...одамларни(нг хато ва камчиликларини) афв этадиганлардир”. Ояти каримадаги “одамлар”дан мурод кимлар экани ҳақида турли фикрлар билдирилган. Абул Олия, Калбий ва Зажжож бундан хизматчилар назарда тутилганини айтишади. Ибн Атийя дейди: “Бу жуда ўринли изоҳ. Зеро, хизматкорлар хўжайинларининг хизматидаги кимсалардир, улар кўп хато қилади. Уларни жазолаш эса осон. Ҳар ким уларга бемалол жазо бера олади. Шунинг учун ҳам бу оятни тафсир қилганлар айнан хизматкорларни мисол қилиб кўрсатишган”.\nМаймун ибн Меҳрондан ривоят қилинишича, бир куни меҳмони билан ўтирганида, чўриси иссиқ овқат солинган идишни олиб келаётиб қоқилиб кетди ва овқатни хўжайинининг устига тўкиб юборди. Маймун уни урмоқчи бўлганида чўриси: «Хожам, Аллоҳ таолонинг: “...Ғазабларини ютадиганлар...” оятига амал қилинг», деди. “Амал қилдим”, деб айтди хўжайини. Чўри: «Оятнинг давомидаги “одамларни афв этадиганлар” деган қисмига ҳам амал қилинг», деди. Хожаси: “Амал қилдим ва сени кечирдим”, дегач чўри: “Аллоҳ эзгулик қилувчиларни севар”, деб оятнинг охирини ўқиди. Шунда Маймун: “Мен ҳам сенга яхшилик қилай, боравер, Аллоҳ розилиги учун озодсан!” деди (“Ал-Жомеъ лиаҳкомил Қуръон”).\nРасулуллоҳ (с.а.в.) бундай деганлар: “Ҳар ким чора кўришга қодир бўла туриб ғазабини ютса, Қиёмат куни Аллоҳ таоло ҳамманинг кўз ўнгида уни чақиради ва хоҳлаган ҳурини танлаш ихтиёрини беради” (Термизий ва Абу Довуд ривояти).\n“Аллоҳ эзгулик қилувчиларни севар”. Яъни, Аллоҳ уларнинг яхшиликларини муносиб тақдирлайди, мукофотлайди.\nҲазрат Исо (а.с.)нинг бундай деганлари ривоят қилинади: “Эҳсон сенга яхшилик қилганга яхшилик қилишинг эмас. Бу шунчаки жавоб қайтариш бўлади. Эҳсон сенга ёмонлик қилганга ҳам яхшилик қилишингдир”.\nСиррий Сақатий ҳазратлари айтади: “Эҳсон имкон борида яхшилик қилиб қолишдир. Чунки ҳар доим ҳам бу иш учун имконият топилавермайди”.\nМуфассир Розий дейди: «Билгинки, кишиларга эҳсон-эзгулик қилиш ё уларга фойда келтириш ёки улардан зарарни кетказиш тарзида бўлади.\nОдамларга фойда келтириш оятнинг “(У тақводорлар) фаровонлик ва танглик кунларида ҳам эҳсон қиладиган...” қисми билан ифода этилганки, бунга илмни инфоқ қилиш ҳам киради. Бу эса билимсиз кишиларга илм ўргатиш, адашганларни тўғри йўлга солиш билан бўлади. Яна бу оят турли яхшилик ва ибодат йўлида молини инфоқ қилишни билдиради.\nОдамлардан зарарни кетказиш икки хил бўлади: дунёвий ва ухровий. Дунёвий зарарни кетказиш, уларнинг ёмонлигига ёмонлик қайтармаслик билан бўлади. Оятнинг “...ғазабларини ютадиган...” қисмида кўзда тутилган хусус шу. Ухровийси эса, ўзининг бошқалар зиммасидаги ҳаққидан кечиш орқали уларни охиратдаги ҳисоб-китоблардан қутқаришдир. Бу эса “...одамларни(нг хато ва камчиликларини) афв этадиганлардир”, иборасидан кўзда тутилган хусус. Шу тариқа бу оятда одамларга эҳсон-эзгулик қилишнинг барча йўллари кўрсатилган. Шу учта нарса одамларга яхшилик қилишда муштарак бўлгани учун Аллоҳ таоло уларнинг савобини “Аллоҳ эзгулик қилувчиларни севар”, деб ифодалаган. Чунки Аллоҳнинг бир бандасини яхши кўриши унга ҳар турли мукофот ва даражаларни инъом этишини англатади».\nИмом Қуртубий ва Фахриддин Розий\nтафсирлари асосида тайёрланди.\n2017 йил 3 сентябрда эълон қилинган 1118 марта кўрилган


ҲАЛОЛЛИК ВАКЦИНАСИ - Ўзбекистон овози газетаси\nЎзбекистон Республикаси Президенти Шавкат Мирзиёевнинг Олий Мажлисга Мурожаатномасини қайта-қайта ўқиб, қатор саволлар устида узоқ ўйлашга тўғри келди.\nБугун Президентимиз нима учун илм-фан, таълим-тарбия, маънавият, маърифат ҳақида такрор ва такрор гапирмоқда, нима учун таълим соҳасини ислоҳ этишга бунчалик катта эътибор қаратаяпти? Нима учун олимлар, академиклар билан тез-тез учрашмоқда?..\nНима учун ўтган 2019 йилни «Фаол инвестициялар ва ижтимоий ривожланиш йили» деб эълон қилди?\nБу саволлар ҳаммаси мантиқан бир-бирига чамбарчас боғлиқ. Фан-таълим ривожланмаса, давлат ривожланмайди. Қанийди кўп эмас, икки-уч нафар олимимиз оламшумул бир кашфиёт яратишса, давлатга бир дунё фойда келтирарди. Ёки пахта ҳосилдорлигини мамлакат миқёсида бир-икки фоиз ошириш имконияти қўлга киритилса, даромад қанча бўлади? Ёки асалнинг ўзидан тортиб, асалдан ширин меваларимизни ҳўлу-қуруқ қадоқлаб, экспортни кўпайтира олсак қанийди...\nБуларнинг ҳаммасига илм керак, уқув керак, ҳисоб-китоб керак, жаҳон бозорининг ҳар бир ҳудудида нимага эҳтиёж борлигини пухта ўрганиш талаб этилади. Ёдга олайлик, кейинги уч йилда Президентимиз ташаббуси билан йиллар қандай, номланди? Ёрқинроқ таассуротга эга бўлиш учун бу номларни ёнма-ён қўямиз:\n2019 йил — «Фаол инвестициялар ва ижтимоий ривожланиш йили»\n2020 йил — «Илм, маърифат ва рақамли иқтисодиётни ривожлантириш йили»\nҚаранг, инновация — янгилик, илғор технологиялар дегани. Президентимиз таъкидлаганидек, янги фикр, янги ғояга, инновацияга таянган давлат ютади.\nИнновацион ғоялар ва технологиялар дегани ҳам фан ютуқлари дегани. Янги ғоялар янги технологиялар заҳматли илмий изланишлар орқали яратилади.\n2020 йилни «Илм, маърифат ва рақамли иқтисодиётни ривожлантириш йили», деб маррани янада баланд олдик. Бу номланиш маъно-моҳиятида яна бир катта фалсафа мужассам. Яъни илм-фан, техника бўладими, рақамли иқтисодиёт бўладими, жамиятда маърифат ҳам баб-баравар ривожланиши керак. Маърифат ёнида доимо маданият туради.\nПрезидентимиз илм-фан, замонавий технологиялар, инвестициялар ёнига нега «маърифат»ни илгари сургани сабаби ҳақида фикрлаб кўришимиз керак бўлади.\nИнсон яхши инженер, врач, архитектор, ўқитувчи ёки ишлаб чиқаришни, ташкилотчиликни қойил қиладиган раҳбар бўлиши мумкин. Уларнинг таржимаи ҳоли яхши, суратлари ҳам келишган, афсуски, дунёқараши, маънавияти қанақалигини билиш қийин. Уларни миясини рентгенга солиб ҳам буни аниқлаб бўлмайди.\nУларга ишонч билдирилиб мансабга қўйилгач, кўп ўтмай «ҳунарларини» кўрсата бошлашади. Ўғирлик, талон-торожлик, коррупция ҳаракатлари сезилиб, кенгайиб, кўпайиб, охири жиноят иши қўзғатилади. Табиийки, маданиятли, маърифатли, маънавиятли раҳбар ҳеч қачон бузуқ йўлга кирмайди, бу йўлдан ҳазар қилади, ўзини асрайди.\nПрезидентимиз мурожаатномасида белгилаб берилган юксак марраларга етиш, дунёнинг энг ривожланган давлатлари қаторидан тезроқ ўрин олиш учун бугун бизга аввало нима керак?\nБиринчи навбатда илм-фан сув билан ҳаводек зарур. Буни ривожлантириш жуда ҳам кенг қамровли ишлар бажарилишини талаб этади. Бугун Президентимиз диққат-эътибори ана шу ўта муҳим масалаларга қаратилмоқда.\nАммо Мурожаатномадан кўриниб турибдики, Президентни қийнаётган масалалардан бири — коррупциядир. Бу иллат ҳақида Президентимиз фақат бугун гапираётгани йўқ. Аслида давлат раҳбари бўлган биринчи кунлардан бу касофатга қарши кураш бошлаган эди, коррупцияга қарши алоҳида қонун ҳам қабул қилинди. Табиийки, кураш кучайтирилди, қатъий чора-тадбирлар кўрилмоқда. 2018 йили Олий Мажлисга Мурожаатномада коррупция ҳолатлари ўтган йилга нисбатан 33 фоиз камайгани айтилганди.\nБироқ ҳаммамизга яхши маълумким, коррупция ҳамон кескинлигича турибди, давлатга ва жамиятга катта зиён етказмоқда. Кечаги Мурожаатномада Президент бу хавф-хатарга янада жиддий эътибор қаратди. Катта ташвиш билан гапирди:\n...афсуски, жамиятимизда коррупция иллати ўзининг турли кўринишлари билан тараққиётимизга ғов бўлмоқда.\nБу ёвуз балонинг олдини олмасак, ҳақиқий ишбилармонлик ва инвестиция муҳитини яратиб бўлмайди, умуман, жамиятнинг бирорта тармоғи ривожланмайди...\nҚаранг, коррупция ёвуз бало дейилаяпти. Унинг олдини олмасак, ҳеч нарсага эришаолмаймиз, улуғ ниятларимизга етолмаймиз, деб огоҳлантирилмоқда.\nКоррупция, дегани нима ўзи? У осмондан тушадими ёки ердан чиқадими? Қулоққа ёқимсиз, хунук эшитиладиган коррупция, деган бало-қазонинг турқи, ранги-рўйи қанақа? У бир олов бўлсаки, сув сепиб ўчирсак, аждарҳо бўлганда ҳам чорасини топиш осон эди. Одам танасида кўриниб турган бир жароҳат бўлса эди, кесиб ташлаб қутилардик. Лекин бу бало кўзга кўринмайдида, шарпаси ҳам сезилмайди, ер тагида илон қимирласа билиш мумкин, лекин коррупция қаердан, кимдан чиқишини олдиндан айтиш қийин. Жуда махфий ҳаракатланади. Лекин бир нарса аниқ: одамлар танасидами, миясидами, юрагидами, бутун вужудидами яшайди. Энг муаммоли томони, бу юқумли касалликка чалинганни — коррупциячини аниқлаш қийин. Дунёда ҳалигача одамнинг кўнглида, миясида нима борлигини аниқлаб берадиган ускуна яратилмаган. Кимни кимлигини билмоқчи бўлсак, тавсифнома сўраймиз. Тавсифнома ёки тавсиянома берганга ҳеч қандай масъулият юкланмаган. Ё таниш-билишчилик қилинади ё мендан нима кетди, ке, бир яхшилик қилай, дейилади.\nТавсифномада «ишчан, ҳалол, ташкилотчи», деб таърифи келтирилган шахс борган жойида бир йилга етар-етмай ўзини бадном қилиб ишдан кетади ёки қамалади. Уни мақтаб тавсия берганлар четда қолиб кетаверади.\nШу тариқа бегоналар, эмас, ўзимиз коррупцияни яратаяпмиз. Бу ҳаром ишларни, ёвуз ишларни ўзимизнинг орамиздагилар қиляпти. Баъзан шунчалик тубанликка боришадики, пора бермайдиган бўлса, бир истеъдодли тадбиркорнинг ажойиб лойиҳаси қўллаб-қувватланмайди, яратиладиган иш ўринлари йўққа чиқади, давлатга тегадиган фойда йўқолади. Бояги очкўз, маърифатсиз, инсофсиз, диёнатсиз раҳбарнинг парвойи палак. Қаердандир ўртага таниш тушиб, тил топишишса, иш бир пастда битади. Ўзимизнинг ҳам бошимиздан ўтган, яхши таклиф билан ҳокимлар ёнига борганимизда худди душманни кутиб олгандек оғриниб кутиб олишган.\nЎтган йиллар давомида порахўрликдан, коррупциядан бир гуруҳ ноҳалол одамлар бойиди. Аммо улар мамлакатга беҳисоб зиён-заҳмат етказишади.\nЎйлаб кўрайлик, Хитой 1 миллиард 400 миллион аҳолисини қандай боқаяпти? Давлат уларни боқмаяпти. Уларга имконият, шароит яратиб бераяпти, одамлар ўзини ўзи боқаяпти. Агар ўтган ўттиз йилда тадбиркорларимиз йўли тўсилмаганда, хорижлик инвесторлар безиб кетмаганда, қўлидан иш келадиган кишилар қўллаб-қувватланганда, Ўзбекистон ҳозирги ҳолатидан уч баробар, эҳтимол ўн баробар ривожланган бўлар эди. Аммо порахўр амалдорлар бунга йўл қўйишмади.\nБугунга келиб, Президентимиз коррупцияга қарши курашни кун тартибига қатъий қўйди. Жумладан шундай деди: «Коррупцияга қарши курашишда аҳолининг барча қатламлари, энг яхши мутахассислар жалб қилинмас экан, жамиятимизнинг барча аъзолари, таъбир жоиз бўлса, «ҳалоллик вакцинаси» билан эмланмас экан, ўз олдимизга қўйилган юксак марраларга эриша олмаймиз. Биз коррупциянинг оқибатлари билан курашишдан унинг олдини олишга ўтишимиз керак.»\nВазифа шу даражада қаттиқ қўйилаяптики, фақат Президентга ҳисоб берадиган, коррупцияга қарши курашишга масъул бўладиган алоҳида орган ташкил этиш таклиф этилди.\nБу механизм ўз самарасини беради, албатта. чунки, энди амалдорларнинг жиноятлари Президентдан яширилмайди, силлиқ ахборотлар берилмайди, ҳозирги шароитда биз учун бу орган ўта муҳим аҳамиятга эга. Шу ўринда айрим мулоҳазаларни билдириб ўтмоқчиман. Коррупцияга қарши курашишга масъул орган таркибига албатта, тажрибали журналистлар, жамоат ташкилотлари вакиллари ҳам жалб этилса, мақсадга мувофиқ бўларди.\nИккинчидан, бу мавзуга Оммавий ахборот воситалари ҳанузгача хотиржамроқ муносабатда бўлиб келмоқда. Юз берган коррупция ҳолатлари ҳақида матбуот ва телевидениеда пишиқ, пухта, таҳлилий материаллар изчил ёритиб борилса, кўпчиликка сабоқ бўлади, деб ўйлайман.\nПрезидентимизнинг яна бир фикри бизни ўйлашга, хулоса чиқаришга ундайди. Аслида кўп бало-қазолар «жони» ана шу масалага боғлиқ.\nҚаранг, нима дейилаяпти? «...жамиятимизнинг барча аъзолари, таъбир жоиз бўлса, «ҳалоллик ваксинаси» билан эмланмас экан, ўз олдимизга қўйган юксак марраларга эриша олмаймиз.»\nБу фикрни тушиниш ҳам осон, ҳам қийин. «Ҳалоллик ваксинаси», дейилганда нима назарда тутилаяпти? Бу дори дорихоналарда йўқлигини биламиз, уколи ҳам йўқ. Қанийди, бор бўлганида, эҳтимол ҳаммага биттадан укол етарли бўларди.\nАйрим касалликларга қарши чақалоқлар турли ваксиналар билан эмланади. Бўлди, у ўша хавфли касалга чалинмайди. Бола оилада, мактабда, маҳаллада яхши тарбия олса, унда инсоний фазилатлар мустаҳкамланиб боради.\nКоррупция ҳақида кўп баҳс-мунозаралар бўлаяпти. Яқинда сайлов олди ташвиқотларидан бирида сиёсий партиялардан бирининг раҳбари «Биз коррупцияни бир йилда йўқотамиз», деди. Ният яхши албатта... Бошқа бир баҳсда яна бир партия вакили жазони кучайтириш керак, деди. Тўғри, дунё тажрибасида бундай ҳолатлар бор. Биз ҳам ҳозирги шароитда шундай йўл тутишимиз керакдир. Аммо қўрқитиш, жазолаш билан ҳеч нарсани илдизи билан қуритиб бўлмайди. Коррупция гўё ёввойи ўт, ўсаяпти, сиз ўриб ташлаяпсиз. У яна ўсаверади...\nКоррупцияни илдизи билан йўқ қиладиган даво айнан «ҳалоллик ваксиаси»дир. Алишер Навоий бобомиз шундай танбеҳ беради: «Нафсни тобе қилолсанг — одамсан. Акс ҳолда, юз минг киши сенга қарам бўлса ҳам ҳеч қачон одам бўлолмайсан». Абдулла Авлоний «инсонларни яхшиликка чақирувчи, ёмонликдан қайтарувчи бир илмдир», дейди.\nХитойлик дунёга машҳур донишманд Конфуций шундай, деган экан: Олижаноб инсон мумтоз асарларни кенг ўрганиб, ахлоқ қоидалари билан ўзини жиловласа, у ўз қарашларига асло хиёнат қилмайди».\nДемак, яхши китобларни ўқиш кишида яхши фазилатларни тарбиялайди. Ўз халқи ва Ватанига болалигидан меҳр-муҳаббат уйғотади.\nИмом Бухорий, Абдухолиқ Ғиждувоний, Ҳаким ат Термизий каби не-не улуғларимиз қолдирган бебаҳо хазиналар — олтин сўзлар, буюк ўгитлар, васиятлар айнан ҳалоллик ваксинасидир. Улар илмли бўлиш, ҳалоллик, мардлик, диёнат, адолат, сабр-қаноат, шукроналик кишига иззат-ҳурмат, бахт-саодат келтиришига кафолат беришади. Ватанни ўйлаган унга ҳеч қачон иснод келтирмайди, ҳаромдан ҳазар қилади. Бировнинг ҳақи буюрмайди, дейишади. Илмсизлик, маърифатсизлик, маънавиятсизлик, онгсизлик, очкўзлик кишини худбин, пасткаш одамга айлантиради.\nБироқ биз бугун қандай китобларни болаларимизга ўқитаётганимизни чуқурроқ ўйлаб кўрайлик, ўзимиз нимани ўқиётганимизни ҳам.\nКоррупция ўз-ўзидан пайдо бўлмаганидек, «ҳалоллик ваксинаси» ҳам бирданига таъсир қилмайди, албатта. Қачонки, болаликдан онгу-шууримизга, юрагимизга сингдириб борилса, «ҳалоллик вакцинаси» билан эмланган кишига коррупция яқин йўлай олмайди. Бундай одамлар қалбида мол-дунёга ҳирс эмас, ҳаётга ҳавас, Ватанга муҳаббат яшайди. Улар ўзларининг шахсий ютуқларидан кўра халқининг ютуғидан кўпроқ ғурурланади. Улар қалбида ардоқли, суюкли, ватанпарвар шоирамиз Ҳалима Худойбердиеванинг ҳайқириғи яшайди:\nҚанча қонинг бўлса, Ватан учун тўк,\nҚанча шонинг бўлса, Ватанни кўтар...


18:46 / 16.05.2015\nXABARDOR.UZ: Камбағалларга ёрдам берувчи CGAP консульт-маркази ҳар йили фототанлов ўтказади. Қатнашчилар фоиз миқдори кам бўлган микромолиялаш тизимига оид суратларни юборишлари керак бўлади. Молиялашнинг бу тури ташкилотлар учун, ишчиларнинг банкда ҳисоб рақам очишларига, уларнинг кредит олишлари ва суғуртадан ўтишларига катта имконият яратади. Ушбу танловдан асосий мақсад ҳам аслида шу — иқтисодиётнинг ушбу йўналишига жамотчилик эътиборини тортишдир.\nCGAP гуруҳи Жаҳон банки ёрдамида микромолиялаш тизимларини такомиллаштириш йўли билан камбағал одамларнинг турмуш шароитини яхшилашга эътибор қаратади ва турли меҳнат агентликлари, жамғармалар ва ҳукуматлар билан ҳаракат қилиш билан шуғулланади. Яқинда CGAP 2014 йилда бўлиб ўтган фототанлов ғолибларини эълон қилди.\nУшбу балиқчи бир жуфт бакланни унга балиқ топишга ёрдамлашишга ўргатди. У шунингдек, маҳаллий мусобaқалар ҳам уюштириб туради.\nБу кекса киши Истамбулнинг ёпиқ бозорларидан бирида синган грамафонни ямаяпти. Бунинг учун унинг умри етарли.\nМана бу аёл эса Танзанияда ҳосил йиғим-теримида ёрдам бераяпти. У ишлаётган ферма тез-тез One Acre Fund фондига ҳомийлик қилиб туради. Бу фонд фермерларга малака оширишларига ёрдам беради ва бу жараёнда уларни моддий томондан таъминлаб туради.\nТомошабинлар ҳурматига сазовор бўлганлиги учун совға\nНКО мана бу эркакка қайиқ сотиб олишга ёрдам берди. Энди у ўз қайиғида Ҳиндистондаги энг қашшоқ штати бўлмиш Орисса бўйлаб сайёҳларни айлантиради.\nМарказий ва Ғарбий Африка минтақалари бўйича ғолиб\nТоголик бу йигитлар сувдан балиқ тўрини кўтаришмоқда. Уларга бир неча ўн нафар киши ёрдам бераяпти. Бу сафар балиқлар кўп эмас, шу боис унинг оғирлиги ҳам унча юқоримас.\nШарқий Осиё ва Тинч океани минтақаси бўйича ғолиб\nИшчилар пиёз қоп кўтариб, уни кемага олиб чиқишаяпти. Бу қоплар Индонезиядаги шаҳар Макассар томон йўналади.\nЖанубий Осиё минтақаси бўйича ғолиб\n61 ёшли мана бу эркак 30 йилдирки соатсозлик қилади.\nЛотин Америкаси ва Кариб ҳавзаси минтақаси бўйича ғолиб\nПерулик мана бу эркак мамлакатдаги 200 га яқин одам истиқомат қиладиган аҳоли пунктида яшайди ва ғишт заводида ишлайди.\nШарқий ва Шимолий Африка минтақалари бўйича ғолиб\nБААда умумий тўр орқали балиқ овлашади.\nМозамбикдаги мана бу жойда мактаб ўқувчиларига кийимлар тикиб беришади ва бошқа буюртмалар ҳам қабул қилиб туришади.\nВьетнамлик мана бу аёл ингичка сопол ишлаб чиқарувчи ва уларни махсус печда қиздирадиган жойда ишлаб, тирикчилик қилади.\nҒарбий бенгалиялик мана бу эркакнинг текстил маҳсулотлари ишлаб чиқарувчи унча катта бўлмаган фабрикаси бор.\nМана бу балиқ Индонезиядаги Таракан шаҳрида севиб тановул қилинади. Уни овлаш шаҳардаги кўпчилик одамларга пул олиб келади.\nВьетнамлик мана бу оила гуруч етиштириб, кун кўради.\n80 ёшли филиппинлик аёл ёмғир, қуёш ва кучли шамолдан ҳимоя қилувчи соябонлар тўқийди.\nИндонезиялик эркаклар кемани қўлма-қўл қилишиб пирсга олиб келишади. Кемани бўлакларга ажратишади, унинг металлари қайта ишлашга жўнатилади.\nМана бу Вьетнам аёллари ўз маҳсулотларини сотиш учун ҳар куни чўл кезишга мажбур бўлишади.\nМана бу индонезиялик эса болға ва лом ёрдамида унча катта бўлмаган шаҳардан оҳактош кавлаб олади. Йиғилган оҳактошлардан уй қуришда фойдаланилади.\nБу вьетнамликнинг бир қўли бўлмасада у меҳнат қилишдан қочмайди. Нўхат етиштиради ва шу орқали оиласини боқади.\nБангладешдаги минглаб қашшоқлар пластмасса йиғиш ва уларни топшириш ортидан кун кечиришади. Пластмасса бўлаклари қуритилади ва қайта ишлашга юборилади.\nМана бу эркак Трипурдаги (Ҳиндистон) унча катта бўлмаган қишлоқда яшайди. У ўзга далаларда ёлланиб ишлайди, бундан ташқари ўз томорқасида ҳам ҳосил етиштиради. Суратда у иш жараёнида.\nБу эркак оҳактош конида ишлайди. Улардан уйларнинг қурилиш ишларида фойдаланишади.\nАёл ишлаётган бир вақтда унинг ўғилчаси замонавий технология билан яқиндан танишмоқда.\nМана жуфтлик узоқ йиллардан бери сават тўқийди ва уларни бозорда сотади.\nТўқимачилик ҳунари — Вьетнамдаги тямпа халқининг анаънавий машғулоти саналади.\nОта ва ўғил пул топиш мақсадида балиқ тутишаяпти. Вьетнам.\nМана бу эркак узоқ йиллардан буён Бангладешдаги фабрикалардан бирида ишлаб келади. Йиллар давомида унинг маоши ортиб борди, аммо шунга қарамай унинг маоши жуда кам.\nҲиндистондаги мана бу ғишт заводи маҳаллий банкнинг қўллаб-қувватлаши ёрдамида қад ростлаган. Завод одамларни иш ўрни билан таъминлабгина қолмай, балки мамлакат тараққиётига ҳам улкан ҳисса қўшмоқда.\nИндонезиядаги мана бу оила кунига 15 та сават тўқийди.\nМикромолиялаш тизими ривожланаётган мамлакатлардаги хотин-қизларга катта ёрдам бермоқда.\nТадаббур қилайлик. Дунёнинг турли пучмоқларида яшовчи инсонлар ҳаёти бизга ўрнак бўлсин!


Колледж директори 11 йил давомида меҳнат таътилисиз ишлаган. Яъни у 2005 йил иш фаолиятини бошлаб, 2016 йилда ишдан бўшамоқда.\nҲа, 11 йил давомида меҳнат таътилисиз ишлаган ходим барча фойдаланилмаган таътиллар учун компенсация талаб қилишга ҳақли, ва бунда ташкилот уни тўлиқ ҳажмда тўлаб бериши керак бўлади.\nМеҳнат шартномаси бекор қилинганда ходимга фойдаланилмаган барча йиллик асосий ва қўшимча таътиллар учун пуллик компенсация тўланади (МК 151-моддаси 1-қисми).\nТаътилга ҳақ тўлашда эътиборга олиш керакки, ўрта махсус ва ҳунар-техника ўқув юртлари ўқитувчилари учун тўланадиган йиллик узайтирилган таътил берилиши белгиланган ( "Таълим тўғрисида"ги Қонуннинг 21-моддаси).\nТаътиллар вақтига ҳақ тўлаш ўртача ойлик иш ҳақидан келиб чиқиб ҳисобланади.\nЎртача ойлик иш ҳақи ҳисоблаб чиқариш кунидаги тарификация бўйича белгиланган иш ҳақи ёки лавозим маошидан келиб чиққан ҳолда уларни ўн иккидан бирга, ўрта махсус ва ҳунар-техника ўқув юртлари ўқитувчилари учун ҳисоблаш даврида тарифакация бўйича белгиланган иш ҳақи ёки лавозим маошидан ошган суммани ўндан бирга оширган ҳолда ҳисоблаб чиқарилади. Уларга ишбай асосида ишлаб топилган қўшимча иш ҳақи, мукофотлар, қўшимча тўловлар, иш ҳақига қўшимча ҳақлар ва ижтимоий суғурта бўйича бадаллар ҳисобланадиган бошқа тўловлар киради. Йил охирида ортиқча бажарилган соатлар учун ўрта махсус ва ҳунар-техника ўқув юртлари ўқитувчиларига қўшимча ҳақ ушбу соатлар бажарилаётган вақтда амалда бўлган ставкалар бўйича тўланади (ВМҚ 11.03.1997 й. 133-сон 6-илова 1,2-бандлари).\nТаътил суммаларини ҳисоблаш тартиби қуйидагича:\n- ҳисоб-китоб кунидаги тариф ставкалари (лавозим маошлари) аниқланади;\n- сўнгги 12 ой учун тарифакация бўйича белгиланган иш ҳақидан ошган сумма жамлаб ҳисобланади;\n- тарифакация бўйича белгиланган иш ҳақи (лавозим маоши) ва ундан ошган сумманинг 1/12 қисмининг (ўрта махсус ва ҳунар-техника ўқув юртлари ўқитувчилари учун 1/10қисми) йиғиндиси асосида ўртача ойлик иш ҳақи аниқланади;\n- ўртача ойлик иш ҳақини 25.4 га бўлиб, ўртача кунлик иш ҳақи аниқланади;\n- ўртача кунлик иш ҳақини барча йиғилган таътил кунлари сонига кўпайтириб таътил суммаси аниқланади.\nФойдаланилмаган таътил учун компенсация суммаси иш ҳақи тарзидаги даромад сифатида қаралади (СК 172-моддаси), умумбелгиланган тартибда ЖШДС, фуқароларнинг суғурта бадаллари ва ЯИТ га тортилади (СК 306-моддаси).


Обама ва Медведев телефон мулоқоти ўтказди\nАҚШ президенти Барак Обама россиялик ҳамкасби Дмитрий Медведев билан стратегик қуролларни назорат қилиш бўйича яқинда амал қилиш муддати тугаган ҳужжат борасида ўтказилаётган сўзлашувлар хусусида фикр алмашди.\nОбама маъмуриятига кўра, президентлар ушбу масалани телефон орқали муҳокама қилганлар. Айни пайтда президентлар мулоқотига оид бошқа тафсилотлар ошкор қилинмади.\nСтратегик қуролларни назорат қилиш бўйича 1991 йил қабул қилинган СТАРТ-1 битимининг амал қилиш муддати 5 декабр тугади.\nВашингтон ва Москва бир неча ойдан буён СТАРТ-1 битими ўрнини эгаллайдиган янги ҳужжат борасида сўзлашувлар ўтказиб келмоқда.\nОқ уй матбуот котиби Роберт Гиббс яқинда қилган чиқишида янги ҳужжат борасида ўтказилаётган сўзлашувларда олдинга силжиш бўлаётганини таъкидлаганди.


Фотогалерея: “Бир макон, бир йўл” болалар расмлари танлови ғолиблари тақдирланди — Ўзбекистон Журналистлари ижодий уюшмаси Фарғона вилоят бўлими\nФотогалерея: “Бир макон, бир йўл” болалар расмлари танлови ғолиблари тақдирланди\nБаҳорнинг биринчи кунларида Хитой халқ Республикасининг Ўзбекистондаги элчихонаси ва Ўзбекистон Журналистлари ижодий уюшмаси Фарғона вилоят бўлими ҳамкорликда икки мамлакат халқларининг тарихий ришталари, урф-одат, маданият ва санъати, иқтисоди ва савдо-сотиқ меъзонларини акс эттирувчи “Бир макон, бир йўл” шиори остидаги болалар расмлар танловини эълон қилган эди.\nУнга мамлакатимизнинг деярли барча вилоятларидан 283 иштирокчи 336 та ўзи чизган расмлар билан қатнашди.\n5-16 ёшли болалар чексиз қумлар оралаб кетаётган савдо карвонлари, бугунги Ўзбекистон ва Хитой кўринишлари, икки давлат раҳбарларининг учрашувлари каби мавзуларда тасаввурларини турфа хил рангларда жило бериб чизганлар.\nНиҳоят нуфузли ҳайъат танлов иштирокчиларидан 15 нафарини ғолиб деб топди. Бухоролик Адел ва Далер Ҳикматовлар, хоразмлик Зебохон Жуматурдиева ва Камола Омонбоева, Навоий вилоятидан Гуласал Муҳиддинова, Андижон вилоятидан Ойдиной Раҳимова, Қашқадарёдан Асила Абдурашидова, Фарғона вилоятидан Гўзал Иброҳимова, Бибихоним Олимжонова каби ғолиблар чизган суратлар мазмунан ва ранг танлаш, тасвирлаш маҳорати каби меъзонларда бошқа иштирокчилар расмларидан устун эди.\nҒолибларни тақдирлаш бугунги шароитдан келиб чиқиб онлайн видеоконференция тарзида бўлиб ўтди. Унда 15 нафар ғолиблар, Хитойнинг Ўзбекистондаги фавқулотда ва мухтор элчиси Цзян Ян хоним ҳамда Ўзбекистон Журналистлари ижодий уюшмаси Фарғона вилоят бўлими раиси Муҳаммаджон Обидов иштирок этдилар.\n–Танлов ғолиби бўлган болажонларни табриклар эканман, уларнинг маҳорати, юксак тасаввур олами кенг ва икки давлат халқларининг тарихий ҳамда замонавий муносабатлари ҳақида етарлича билимга эга эканлигини алоҳида таъкидламоқчиман, -деди элчи Цзян Ян хоним. – Ишончим комилки, менинг ёш рассом дўстларимда ҳали улар тасаввур қилиб чизган дунёдаги энг катта Таклимакон қум-барҳанлари, Пекин, Хотан, Сиан каби тарихий шаҳарларни ўз кўзлари билан кўриш имкони бўлади.\n“Бир макон, бир йўл” танлови ғолибларига рассомларнинг расм чизиш ускунаси ва 24 хил бўёқлар жамламаси совға қилинди.\n–Мазкур танловда ғолиблар бор, аммо мағлублар йўқ, — деди Ўзбекистон Журналистлар ижодий уюшмаси Фарғона вилоят бўлими раиси Муҳаммаджон Обидов. – Чунки мавзу юзасидан расм чизиш учун болалар ўқиб ўргандилар, ахборот изладилар, дунёқарашлари кенгайди, билимлари ошди. Бизнинг асосий мақсадимиз ҳам аслида шу эди.\nОнлайн видеоконференция чоғи ғолиба, бухоролик Адел Ҳикматова сўз олиб, ташкилотчиларга миннатдорчилик билдирар экан, мен кўҳна Бухоро тарихи “Буюк ипак йўли” билан боғлангани, Чин деган мамлакат ҳунармандчилиги ва санъат асарлари шу йўл туфайли юртимизга келганини билиб олдим, деди.\nЎн ёшли Бибихоним Олимжонова икки халқ болалари қўл тутиб келажакка одимлаётганини тасвирлаган эди. Бу ёш рассом қиз элчи Цзян Ян хонимга миннатдорчилик билдирди.\n–Мен шу танлов орқали ўзим каби ёш рассом дугона, дўстлар орттирдим, — деди у.\n–Тақдирлаш тадбири менга бир умр унутилмас хотира қолдирди, -деди фарғоналик Гўзал Иброҳимова. –Бу биринчидан бугун Цзян Ян хонимдек Хитойнинг давлат арбоби билан мулоқот қилганим бўлса, иккинчидан, улар бизни ўзбек тилида табриклагани бўлди. Келгусида мендан рассом чиқадими, билмадим, аммо Цзян Ян хонимга ўхшаган илмли, барча миллат, халқларни ҳурмат қиладиган инсон бўлишга интиламан.\nТақдирлаш тадбирида элчи, ижодий уюшма раҳбари ва болалар ўртасида қадрдонлардек самимий мулоқот бўлди.\n–Ижодкор болажонларимиздаги қизиқишни кўриб, шундай хулосага келдик, биз келгусида “Ўзбекистон – Хитой муносабатлари ҳақида нима биласиз?” деган мавзуда иншо танлови ўтказамиз, — деди элчи Цзян Ян хоним.\nШу куниёқ ғолибларга уларнинг совғалари юборилди, Фарғона водийсидан бўлганларига эса ижодий уюшма вилоят бўлимида топширилди.


20 август куни Минскдаги Мустақиллик майдонида президент сайловларининг натижаларидан норози бўлиб митинг ўтказаётган мухолифат тарафдорлари. [Сергей Гапон/AFP]\nОЛМАОТА – Марказий Осиёликлар Беларусда ўтган баҳсли президент сайловлари юзасидан намойишчилар билан бирдамлигини изҳор қилаётган бир пайтда, кузатувчилар ҳукуматнинг намойишларни бостириш ҳаракатлари ортида Кремль кўланкаси турганини кўрмоқдалар.\nБеларусда юз минглаб намойишчилар зўравонлик хавфига қарамай кўчаларни тўлдиришда давом этмоқда. Дунёнинг кўплаб давлатлари эса Лукашенконинг ғалабаси эркин ва ҳаққоний бўлмаган дея, 9 август кунги сайловлар натижаларини тан олмаяпти.\nМарказий сайлов комиссиясининг маълум қилишича, сайловда Лукашенко 80%, мухолифатнинг асосий номзоди Светлана Тихановская эса 10% овоз олган.\nСайловдан кейин ўз ҳаётидан хавотирга тушган Тихановская Литвага қочишга мажбур бўлган.\nБеларусда Александр Лукашенкога қарши намойишларни қўллаб-қувватлаб, Беларус элчихонаси олдига тўпланган қирғизистонликлар, 17 август. [Адилет Иманалиев]\nСурияда фаолият олиб бораётган россиялик ёлланма аскарлар, ижтимоий тармоқларда тарқалган сурат. [Файл]\nЕвропа Иттифоқи (ЕИ) 9 август кунги сайлов натижаларини сохталаштиришда гумонланган ва намойишларни бостирган Беларус ҳукуматига қарши янги санкциялар устида ишлай бошлади, деб хабар беради AFP.\n«Беларус халқи бундан яхшисига лойиқ. Уларнинг ўз раҳбарини танлаш ва келажагини қуриш учун демократик ҳаққи бор», деди ЕИ кенгаши президенти Шарль Мишель.\nНамойишлар бошланганидан кейин Лукашенко ва Россия президенти Владимир Путин телефон орқали бир неча бор суҳбатлашган. Беларус раҳбарининг иддао қилишича, Россия етакчиси мамлакатдаги осойишталикни таъминлашда ёрдам беришга тайёр эканини айтган.\nМосква зарурат юзага келган тақдирда олти постсовет давлатдан таркиб топган Коллектив хавфсизлик шартномаси ташкилотининг (КХШТ) ҳарбий алянси доирасида Беларусга киришга тайёрлигини билдирди.\nНамойишлар Путиннинг рейтинги кескин тушиб кетган ноқулай бир вақтга тўғри келди, зеро у бир вақтлар унга содиқ бўлган сиёсий таянч кучининг қатъий ва кучайиб бораётган норозилигига дуч келмоқда.\nОммавий намойишлар ва ҳибслар Москва ҳамда мамлакатнинг бошқа ҳудудларида одатий ҳолатга айланиб қолган. Ҳозирда Россиянинг шарқий қисмида мисли кўрилмаган норозиликлар кузатилмоқда.\n«Албатта Россияга ножўя таъсир қилиши мумкин бўлган Белорусдаги халқ инқилоби Владимир Путин кўришни истайдиган нарса эмас», дейди Европа сиёсати таҳлил марказининг (CEPA) илмий ходими Катя Глод AFP нашрига.\nКўпчилик кузатувчилар жума (21 август) кунидан бери муҳтамалан ўлим тўшагида ётган россиялик етакчи мухолифатчи Алексей Навальнийнинг заҳарланишини ҳам Кремлнинг огоҳлантирувчи ҳужуми сифатида кўрмоқдалар. Россияда миллионлаб тарафдорларига эга Навальний Лукашенкога қарши чиқаётган Беларус халқини очиқдан очиқ қўллаб-қувватлаган.\nРоссиянинг стратегик режалари орасида Беларус марказий ўринни эгаллайди ва эҳтимол, Украинадан бошқа исталган қўшни мамлакатга қараганда кўпроқ аҳамиятга эга. У Москванинг «стратегик теранлиги» учун ғоятда муҳим.\nМосква ўзининг деярли барча нефт ва газини Беларусга сотгани учун ҳам бу мамлакатдан жиддий манфаатдор.\n«Нафақат етказган зарари, балки саҳнани тарк этганидан кейин юзага келадиган хаос сабабли ҳам диктаторлар хавфли. Қўрқув ва нафратдан қақшаган диктатор ҳамма нарсага қодир», дейди Тошкентдаги Иқтисодий ривожланиш маркази раҳбари Юлий Юсупов.\n«Асоссиз ва шафқатсиз зўравонлик»\nБеларусликлар кўчаларга чиқар экан, турли оммавий ахборот воситалари «ОМОН намойишчиларга қарши ортиқча ва асоссиз куч ишлатгани, жумладан қўлга олинганлардан айримлари қийноққа солингани» ҳақида хабар берган.\nҲозирча бу ҳаракатлар намойишларни тўхтатишда фойда бермади, намойишчиларнинг жасорати ва қатъийлиги эса Марказий Осиёликларни қойил қолдирган.\nИлгари Лукашенко ўзгача фикрлашни шафқатсиз усуллар билан бўғишга муваффақ бўлган, дейди Қозоғистон халқаро инсон ҳуқуқлари ва қонун устуворлиги халқаро бюроси фаолларидан бири Сергей Дуванов.\nЛекин бу сафар бундай бўлмайди, деди у.\n«Куч ишлатар тузилмаларнинг асосланмаган ва шафқатсиз зўравонлиги беларусларни қўрқита олмади. Аксинча, бу уларни ғазаблантирди ва жунбушга келтирди», деди у.\nНорозиликнинг қудратли тўлқини Беларусдаги режимнинг қулашига олиб келиши мумкин, деди у.\nМарказий Осиё давлатлари раҳбарлари сайловларга нисбатан ҳали расман муносабат билдирмаган бўлса-да, кўплаб фуқаролар беларусликларнинг адолат ва муҳим демократик ўзгаришларга эришишига тилакдошлар.\nҚозоғистон ҳукуматига нисбатан танқидий қарашлари билан танилган олмаоталик журналист Асем Жапишева ўзининг Facebook саҳифасида Беларус халқига тасанно айтган.\n«Қардошларим, ниятингизга етинг! Сиз энг яхшисиз!» деб ёзади у.\nБишкекда яшовчи асли беларуслик машҳур қўшиқчи Юлия Руцкая намойишчиларга қарши зўравонликни кескин қоралади.\n«Беларусликлар тинч ва маданий тарзда намойиш ўтказишмоқда. Машиналарга ўт қўйишмади, дўконларни бузишмади», деб айтган Руцкая. «Улар адолатли сайлов ва ўз фикрларини тинчлик билан ифода этишга муносиблар, куч ишлатар идораларнинг бундай ваҳший қийноқларига лойиқ эмаслар.»\n«Барқарорликни муайян бир шахснинг шунчаки ҳукуматни қўлдан бой беришни истамаётгани билан адаштирмаслик керак», деб ёзган Уруш ва тинчликни ёритиш институтининг Бишкекдаги муҳаррири Тимур Токтоналиев ўзининг Facebook саҳифасида.\n«Жамият доим ҳукуматни назорат қилиб бориши ва уни мунтазам ўзгартириб туриши, ҳеч кимга ўз ваколатини кенгайтириш ва мустаҳкамлашга йўл қўймаслиги керак», деб ёзди.\nРоссиянинг ёлланма армияси\nАгар Путин Беларусда куч ишлатишга қарор қилса, унда бир нечта тактик вариантлар бўлади, жумладан Россия қўшинлари Қримни Украинадан тортиб олиб, мамлакат шарқидаги айирмачиларни қўллаб-қувватлаган 2014 йилги сценарий шулар жумласидандир.\nДунё бўйлаб ҳақиқатнамо инкор билан Путиннинг режаларини амалга оширувчи «Вагнер» хусусий ёлланма армиясининг ўнлаб аъзолари Беларусда сайловлар бошланиши арафасида ҳибсга олинган эди.\nПолиция уларни президент сайловлари арафасида мамлакатдаги вазиятни беқарорлаштиришга уринишда айблаб ҳибсга олган бўлса-да, уларнинг Беларусдаги асл мақсадлари номаълумлигича қолган.\nБеларус ҳукумати сайловлардан кейин гумондорлардан 33 нафарини озод қилган.\n«Вагнер гуруҳи» бир қатор давлатлар, жумладан Сурия, Судан, Венесуэла, Мадагаскар каби мамлакатларда фаол бўлган ёки ҳамон ўз фаолиятини давом эттирмоқда.\n«Бу ҳақиқий хаос», дейди Нур-Султондаги «Хозяюшка» хўжалик моллари дўконининг эгаси Нурлан Кожахметов. «Нима бўлаётгани тушунарли. Битта диктатор иккинчисига ўз режимини ҳимоя қилишга ёрдам бермоқда».\nРоссиялик ҳарбийлар Москванинг манфаатлари жамланган бошқа мамлакатларда ҳам фитна қўзғашга уриниши мумкин, деди Кожахметов.\n«Қозоғистон ҳам хавф гуруҳида, чунки у Кремлнинг манфаатлари доирасига киради. Бизнинг диёримизда ҳам Россия жангариларининг пайдо бўлишидан Худо сақласин», деди Кожахметов.\nҒарб аллақачон Россияни Беларуснинг ички ишларига аралашиш мумкин эмаслиги ҳақида огоҳлантирди.\nАҚШда яна бир қора танлини отиб ташлашди; бу сизга Беларус ОМОНимас\nРусларни ҳайданглар. Бўлмаса улар Россияда нима қилган бўлса шуни қилади, у ерда Путиннинг олигархлари ҳамма нарсани ўмариб давлатни сотиб бўлишди.\nСафсата!!! Мақола ғирт ёлғон. Бундай ёлғон ёзиш уят!\nИккиюзламачилик уят бўлмай қолибди шекилли. Умид бор бўлса, иккиюзламачилик эътиборни жалб қилиши, ҳатто моддий рағбатлантирилиши мумкин.\nБеларус – бу Европа. Россия эса халқлар учун қамоқхона.\nСобиқ президентнинг хатти-ҳаракатларидан айтиш мумкинки, Украина Европага анча яқинроқ.\nМоскаллар тупроқ есин!\nМақола муаллифи Россияга нисбатан нафрат қўзғамоқда. Суратларда Латвия байроғини кўтариб олганларни кўриш мумкин. Булар иғвогар. Улар Беларусга яхшилик тиламайди.\nБугун жуда кўп одам чиқди. Минскнинг ўзида аҳолиси бир миллион бўлишига қарамай, 100 мингдан ортиқ намойишчи бўлган. Ҳеч қаерда одамлар СССРда бўлгани каби яшагиси келмайди.\nКечирасиз, бутун Марказий Осиё намойишлар тарафдори эканлигига ИШОНИШИНГИЗГА НИМА САБАБЧИ?... БУ иқтисоднинг беқарорлашишига ва хақлнинг қашшоқлашишига олиб келувчи ХАОС НАМОЙИШИ. Рангли инқилоблардан ўтган барча мамлакатларда ҲАММАСИ яққол кўриниб турибди!!! Шу сабаб, бизга ЕВРОПА ва Америка БИЛАН БЎЛАДИГАН АЖОЙИБ КЕЛАЖАК ҲАҚИДА гапирмай қўя қолинг... АФСОНА бу\nБиздан фарқли ўлароқ халқи гуллаб-яшнаётган Қирғизистончи?! Бу ерда зўрға кунимизни кўряпмиз.\nБеларусларга нима кераклиги ва Европа сиёсатини бир-бирига солиштириб кўринг. АҚШ ва ЕИ ўзига ўзи чақириб олди. Сен сиёсий ахмоқлар одамларни бир-бирига қарши қилмаларинг. Тихановская подиумда моделлик қилишдан бошқасига ярамайди.\nРоссия – бир тўп ахлат!\nИлтимос АВВАЛ ТЎҒРИ ЁЗИШНИ ЎРГАНИНГ\nРоссия бир тўп ахлат!\nБилиб қўйинг беларусчада шунақа бўлади.\nЭски Совет матбуот қолипидан фойдаланишяпти: «зўравонлик ва сохталаштириш сайловларга таъсир қилди». Биринчи марта эмас бундай бўлиши. Аммо СССР бундай айбловларни «бегона» золимларга қарши қўллаган - «иттифоқдошлар» бундан мустасно бўлган.\nАслида беларуслар жуда тинч халқ. Россиянинг ОМОНи беларусларга нисбатан шафқатсизлик қилаётгани турган гап. Бу жаллод гуруҳни Россияга ҳайдаш керак.\nЎЗИНГИЗ у ерда бўлганмисиз??? Россиянинг ОМОНини ўзингиз кўрдингизми❓❓❓ ҲАЁЛИНГИЗДАГИНИ ҲАҚИҚАТ деб кўрсатманг!!! Очиқдан-очиқ ёлғон гапиришдан уялиш керак\nБўлаётган шафқатсизлик ва асоссиз зўравонликларни ҳисобга олсак, бу Россиянинг ОМОНи эканлиги аниқ.\nКремл Беларусда ОАВ тўнтариши қилмоқчи – Россия стратеглари маҳаллий журналистлар ўрнини эгаллашга уринмоқда\nМарказий Осиёлик журналистлар Белaрусдаги журналистлар ўрнига ишлаб, Лукашенконинг намойишчиларга қарши тазйиқларини қўллаб-қувватлашга рози бўлган россиялик ҳамкасбларини қораладилар.


15/Ноябрь/2021 Сайлов - 2021\nИталия ОАВ: Сўнгги пайтларда Ўзбекистонга Марказий Осиёнинг «янги йўлбарси» дея таъриф берилаётгани бежиз эмас\nРИМ, 15 ноябрь. /«Дунё» АА/. «Planet 360 Info» халқаро ахборот-таҳлилий онлайн-журналида «Ўзбекистон тезликни оширмоқда» сарлавҳали мақола эълон қилинди, деб хабар бермоқда «Дунё» АА мухбири.\nУнда 24 октябрь куни Ўзбекистон Президенти сайлови бўлиб ўтгани ҳақида сўз юритилган. Мамлакат тарихидаги еттинчи марта ўтказилган давлат раҳбарлиги учун сайловда амалдаги Президент Шавкат Мирзиёев 80,12% овоз олиб ғалаба қозонгани маълум қилинган. Муаллиф мамлакат ичида ҳам, унинг ташқарисида ҳам ушбу тажрибали ва ёрқин сиёсатчининг ғалабасига жуда кам киши шубҳа билан қараган эди, деб ёзади. “Муваффақиятли амалга оширилган ислоҳотлар уни истеъдодли ва прагматик раҳбар сифатида намоён этди. Мамлакатдаги илғор иқтисодий, ижтимоий ва сиёсий ўзгаришлар Шавкат Мирзиёев номи билан боғлиқ. Бугун Ўзбекистон иқтисодиёти жадал ривожланаётган дунёдаги саноқли давлатлардан биридир. Сўнгги пайтларда республикани Марказий Осиёнинг «янги йўлбарси» деб эътироф этилаётгани ҳам бежиз эмас», - деб таъкидланади мақолада.\nНашрда, қатор сиёсатшунослар Ўзбекистон Президенти қисқа вақт ичида янги локомотив сифатида Марказий Осиё минтақасида етакчиликка даъво қилаётганини таъкидлаётгани қайд этилган.\nМатериалда Ўзбекистоннинг қайта сайланган Президенти ривожланишдан, олдинга интилишдан тўхташни асло ўйламаслиги алоҳида урғуланган. Яқинда ўтказилган Ўзбекистон парламенти палаталарининг қўшма мажлисидаги инаугурация маросимидаги нутқида Шавкат Мирзиёев Янги Ўзбекистоннинг тараққиёт стратегиясини тақдим этди. Стратегия фуқаролик жамияти ва миллий иқтисодиётни ривожлантириш, адолатли ижтимоий сиёсатни амалга ошириш ва қонун устуворлигини мустаҳкамлашни ўз ичига олади.\n«Юқоридаги далиллар Ўзбекистон янги раҳбар билан мамлакат равнақи учун ишончли мустаҳкам пойдевор қураётгани ва аниқ белгиланган мақсадларни амалга ошириш сари тезликни ошириб бораётганини намоён этмоқда», - деб ёзади «Planet 360 Info».\nБирлашган Араб Амирликларидаги юртдошлар...\nЎзбекистоннинг Бирлашган Араб Амирликларидаги элчихонаси томонидан Абу-Даби шаҳрида яшаётг...\nИталияда яшаётган юртдошларимиз ўзлари т...\nМамлакатимизнинг Италиядаги элчихонаси ҳузурида ташкил этилган 16-сайлов участкасида кеча ...\nТуркиядан муносабат: халқаро ташкилотлар...\nТуркиядаги «SASAM» стратегик тадқиқотлар марказининг расмий веб-саҳифасида “Сайловларга ҳо...